title: 2005/545/EK: Απόφαση του Ευρωπαϊκού Κοινοβουλίου, της 12ης Απριλίου 2005, σχετικά με τη χορήγηση απαλλαγής στο διοικητικό Διευθυντή της Eurojust όσον αφορά την εκτέλεση του προϋπολογισμού της για το οικονομικό έτος 2003

text:
               27.7.2005

               EL

               Επίσημη Εφημερίδα της Ευρωπαϊκής Ένωσης

               L 196/107

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 12ης Απριλίου 2005
   σχετικά με τη χορήγηση απαλλαγής στο διοικητικό Διευθυντή της Eurojust όσον αφορά την εκτέλεση του προϋπολογισμού της για το οικονομικό έτος 2003
   (2005/545/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Eurojust για το οικονομικό έτος 2003, συνοδευόμενη από τις απαντήσεις της Eurojust (1),
   έχοντας υπόψη τη σύσταση του Συμβουλίου της 8ης Μαρτίου 2005 (6856/2005 — C6-0063/2005),
   έχοντας υπόψη τη συνθήκη ΕΚ, και ιδίως το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για το δημοσιονομικό κανονισμό που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185, και την απόφαση 2003/659/ΔΕΥ του Συμβουλίου, της 18ης Ιουνίου 2003, που τροποποιεί την απόφαση 2002/187/ΔΕΥ σχετικά με τη σύσταση της Eurojust προκειμένου να ενισχυθεί η καταπολέμηση των σοβαρών μορφών εγκλήματος (3), και ιδίως το άρθρο 36,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
   έχοντας υπόψη τα άρθρα 70 και 71 και το παράρτημα V του κανονισμού του,
   έχοντας υπόψη την έκθεση της επιτροπής ελέγχου του προϋπολογισμού και τη γνωμοδότηση της επιτροπής πολιτικών ελευθεριών, δικαιοσύνης και εσωτερικών υποθέσεων (A6-0074/2005),

               1.

               χορηγεί απαλλαγή στον διοικητικό διευθυντή της Eurojust, όσον αφορά την εκτέλεση του προϋπολογισμού της για το οικονομικό έτος 2003·

               2.

               καταγράφει τις παρατηρήσεις του στο συνοδευτικό ψήφισμα·

               3.

               αναθέτει στον Πρόεδρό του να διαβιβάσει την παρούσα απόφαση και το συνοδευτικό ψήφισμα στον διοικητικό διευθυντή της Eurojust, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Josep BORRELL FONTELLES

            Ο Γενικός Γραμματέας

         Julian PRIESTLEY

      (1)  ΕΕ C 324 της 30.12.2004, σ. 61.

      (2)  ΕΕ L 248 της 16.9.2002, σ. 1.

      (3)  ΕΕ L 245 της 29.9.2003, σ. 44.

      (4)  ΕΕ L 357 της 31.12.2002, σ. 72.

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

      το οποίο περιέχει τις παρατηρήσεις που συνοδεύουν την πρόταση απόφασης για τη χορήγηση απαλλαγής στον διευθυντή της Eurojust σχετικά με την εκτέλεση του προϋπολογισμού της για το οικονομικό έτος 2003
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
      έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Eurojust για το οικονομικό έτος 2003, συνοδευόμενη από τις απαντήσεις της Eurojust (1),
      έχοντας υπόψη τη σύσταση του Συμβουλίου της 8ης Μαρτίου 2005 (6856/2005 — C6-0063/2005),
      έχοντας υπόψη τη συνθήκη ΕΚ και ιδίως το άρθρο 276,
      έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για το δημοσιονομικό κανονισμό που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185, και την απόφαση 2003/659/ΔΕΥ του Συμβουλίου, της 18ης Ιουνίου 2003, που τροποποιεί την απόφαση 2002/187/ΔΕΥ σχετικά με τη σύσταση της Eurojust προκειμένου να ενισχυθεί η καταπολέμηση των σοβαρών μορφών εγκλήματος (3), και ιδίως το άρθρο 36,
      έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
      έχοντας υπόψη τα άρθρα 70 και 71 και το παράρτημα V του κανονισμού του,
      έχοντας υπόψη την έκθεση της επιτροπής ελέγχου του προϋπολογισμού και τη γνωμοδότηση της επιτροπής πολιτικών ελευθεριών, δικαιοσύνης και εσωτερικών υποθέσεων (A6-0074/2005),

                  Α.

                  λαμβάνοντας υπόψη ότι το Ευρωπαϊκό Ελεγκτικό Συνέδριο δήλωσε στην προαναφερθείσα έκθεσή του ότι αποκόμισε εύλογη βεβαιότητα ότι οι λογαριασμοί για το οικονομικό έτος που έληξε στις 31 Δεκεμβρίου 2003 είναι αξιόπιστοι και ότι οι κυριότερες συναλλαγές είναι, συνολικά, νόμιμες και κανονικές,

                  Β.

                  λαμβάνοντας υπόψη ότι στις 21 Απριλίου 2004 το Ευρωπαϊκό Κοινοβούλιο χορήγησε απαλλαγή (5) στο Διευθυντή της Eurojust σχετικά με την εκτέλεση του προϋπολογισμού του για το οικονομικό έτος 2002, βάσει της έκθεσης του Ελεγκτικού Συνεδρίου, και ότι με την ευκαιρία αυτή το Κοινοβούλιο στο ψήφισμά του μεταξύ άλλων:

                              —

                              αναγνώριζε ότι τα προβλήματα που σχετίζονται με την εκτέλεση του προϋπολογισμού οφείλονται στο γεγονός ότι η Eurojust βρισκόταν στα αρχικά στάδια των εργασιών της και ανέμενε ότι τα προβλήματα αυτά θα είχαν επιλυθεί στο οικονομικό έτος 2004·

                              —

                              χαιρέτιζε την προθυμία της Eurojust να αντλήσει από την εμπειρία των υπαρχόντων οργάνων και οργανισμών, να συμμορφωθεί με τους νέους κανόνες στους τομείς της λογιστικής, του ελέγχου και του εσωτερικού λογιστικού ελέγχου και να συμμετάσχει στη διοργανική συνεργασία·

            1.   λαμβάνει υπό σημείωση τους κατωτέρω λογαριασμούς της Eurojust, για τα οικονομικά έτη 2003 και 2002:
      Λογαριασμοί διαχείρισης των οικονομικών ετών 2003 και 2002

                  (σε χιλιάδες Ευρώ)

                  2003

                  2002

                  Έσοδα εκμετάλλευσης

                  Κοινοτικές επιχορηγήσεις

                  7 125

                  1 478

                  Διάφορα έσοδα

                  12

                  0

                  Σύνολο (α)

                  7 137

                  1 478

                  Δαπάνες εκμετάλλευσης

                  Αγορές αγαθών και υπηρεσιών

                  3 228

                  378

                  Δαπάνες προσωπικού

                  2 112

                  256

                  Χορήγηση για τις αποσβέσεις

                  211

                  29

                  Σύνολο (β)

                  5 551

                  663

                  Οικονομικό αποτέλεσμα του οικονομικού έτους (α – β)

                  1 586

                  815

                     Πηγή: Στοιχεία της Eurojust.

            2.   σημειώνει την πρόοδο της Eurojust όσον αφορά την επίλυση των προβλημάτων που σχετίζονται με την υιοθέτηση και τη συμμόρφωση με τον νέο δημοσιονομικό κανονισμό· σημειώνει επίσης ότι η αποκτηθείσα εμπειρία χρησιμοποιήθηκε για την υπέρβαση αδυναμιών στον έλεγχο των δημοσιονομικών συναλλαγών·
      3.   καλεί την Eurojust να αναφερθεί στις περαιτέρω προόδους της στο πεδίο αυτό, στο πλαίσιο της ετήσιας έκθεσης δραστηριοτήτων του Διευθυντή της για το οικονομικό έτος 2004·
      4.   λαμβάνει υπό σημείωση τις εξηγήσεις που προσέφερε ο Διευθυντής όσον αφορά τον τρόπο με τον οποίο χειρίζεται η Eurojust τα αιτήματα παροχής πληροφοριών που λαμβάνει·
      5.   αναμένει ότι η Eurojust θα εφαρμόσει αυστηρά τους κανόνες σχετικά με την προστασία των προσωπικών δεδομένων, σεβόμενη τα δικαιώματα των πολιτών·
      6.   σημειώνει με λύπη την έλλειψη ενός σχεδίου για την προώθηση της ισότητας· ζητεί από την Eurojust να καταρτίσει σύντομα ένα τέτοιο σχέδιο, ώστε να γίνει εργοδότης που σέβεται τις αρχές των ίσων ευκαιριών· αναμένει ότι η Eurojust θα ασχοληθεί με τα ζητήματα ισότητας των φύλων όχι μόνο στο επίπεδο των προσλήψεων, αλλά και σε μια μακροπρόθεσμη βάση, για την προώθηση της ισότητας των φύλων·
      7.   με γνώμονα τις σοβαρές δυσκολίες εξασφάλισης της δέουσας χρηματοδότησης για τον αυξανόμενο αριθμό των ανεξάρτητων οργανισμών, ζητεί από τις ολλανδικές αρχές ως τον οικοδεσπότη του εκλεκτού αυτού οργάνου να αυξήσει σημαντικά την υλικοτεχνική στήριξή του προς την Eurojust·
      Γενικές παρατηρήσεις προς τις Υπηρεσίες και την Επιτροπή

                  8.

                  επαναλαμβάνει τη θέση του ότι, ενώ υποστηρίζει τις προσπάθειες της Επιτροπής για την καθιέρωση περιορισμένου αριθμού προτύπων, τουλάχιστον για τους μελλοντικούς «ρυθμιστικούς» οργανισμούς, είναι της γνώμης ότι η διάρθρωση των σημερινών και των μελλοντικών οργανισμών θα πρέπει να εξετασθεί σε βάθος, σε διοργανικό επίπεδο· υπογραμμίζει επίσης ότι, πριν ορίσει η Επιτροπή το πλαίσιο προϋποθέσεων για τη χρήση ρυθμιστικών οργανισμών, μια διοργανική συμφωνία θα πρέπει να διατυπώσει κοινές κατευθυντήριες γραμμές, κάτι που πρέπει να συμβεί πριν θεσπιστεί ένα εναρμονισμένο πλαίσιο για τη διάρθρωση και τη λειτουργία των Υπηρεσιών·

                  9.

                  σημειώνει τη θέση της Επιτροπής (6) όσον αφορά την ανάθεση αρμοδιοτήτων για την άσκηση καθηκόντων σε σώματα, περιλαμβανομένων των Υπηρεσιών, διάφορα της κεντρικής διοίκησης της Επιτροπής· θεωρεί ότι αυτό δεν αποτελεί απάντηση στο αίτημα του Κοινοβουλίου για μια σε βάθος εξέταση της διάρθρωσης των υπαρχουσών Υπηρεσιών, σε διοργανικό επίπεδο· καλεί, συνεπώς, την Επιτροπή να προβεί σε διευκρινίσεις στο σημείο αυτό και σε σχέση με τη μελλοντική συνολική διοργανική συμφωνία όσον αφορά τις νέες ρυθμίσεις που πρέπει να διαμορφωθούν είτε στο πλαίσιο των δημοσιονομικών προοπτικών είτε παράλληλα με αυτές (7)·

                  10.

                  καλεί την Επιτροπή να οργανώνει και να πραγματοποιεί μεσοπρόθεσμα, δηλαδή ανά τυπική περίοδο τριών ετών, μια διεξοδική ανάλυση των αξιολογήσεων για κάθε μία από τις Υπηρεσίες, ώστε:

                              α)

                              να εξαχθούν συμπεράσματα σε σχέση με τη συνεκτικότητα των δραστηριοτήτων των Υπηρεσιών σε σχέση με τις πολιτικές της Ένωσης γενικά και όσον αφορά τις συνέργειες που υπάρχουν ή μπορούν να αναπτυχθούν μεταξύ των Υπηρεσιών και των τμημάτων της Επιτροπής αλλά και την αποφυγή αλληλοεπικαλύψεων μεταξύ τους·

                              β)

                              να γίνει μια αξιολόγηση της ευρύτερης ευρωπαϊκής προστιθέμενης αξίας του έργου των Υπηρεσιών στους τομείς των δραστηριοτήτων τους και της σημασίας, της αποδοτικότητας και της αποτελεσματικότητας του προτύπου των Υπηρεσιών στην εφαρμογή της πολιτικής της ΕΕ ή τη συμβολή τους στην πολιτική αυτή·

                              γ)

                              να προσδιορισθεί και να ενισχυθεί ο αντίκτυπος των δραστηριοτήτων των Υπηρεσιών από την άποψη της εγγύτητας, της προσβασιμότητας και της ορατότητας της ΕΕ προς τους πολίτες της·

                  11.

                  αναμένει ότι αυτή η συνολική ανάλυση θα είναι διαθέσιμη μέχρι το τέλος του 2005, ώστε να καλυφθεί η τριετής περίοδος από τη στιγμή της έναρξης ισχύος του νέου δημοσιονομικού κανονισμού και του συνεπαγόμενου νέου πλαισίου για το σύστημα των Υπηρεσιών·

                  12.

                  καλεί τις Υπηρεσίες να συμμετάσχουν ενεργά στη διαδικασία αυτή και να συνεργασθούν με την Επιτροπή, προσφέροντας τα απαραίτητα στοιχεία για θέματα που θεωρούν σημαντικά για τη λειτουργία, τον ρόλο, τις αρμοδιότητες και τις ανάγκες τους, καθώς και για κάθε ζήτημα που θα μπορούσε να συμβάλει στη βελτίωση της διαδικασίας απαλλαγής, με στόχο την επιτυχία της διαδικασίας αυτής αλλά και την αύξηση της υπευθυνότητας και διαφάνειας των Υπηρεσιών· καλεί τις Υπηρεσίες να υποβάλουν τα στοιχεία αυτά και στις αρμόδιες επιτροπές του·

                  13.

                  καλεί την Επιτροπή, παράλληλα με τη διαδικασία αυτή, να υποβάλει, πριν από το τέλος του 2005, προτάσεις για αλλαγές στα καθεστώτα των υπαρχουσών Υπηρεσιών με στόχο, μεταξύ των άλλων, τη βελτίωση της σχέσης της με τις Υπηρεσίες αυτές· οι εν λόγω προτάσεις θα πρέπει να αποσκοπούν:

                              α)

                              στη βελτίωση της επικοινωνίας μεταξύ της Επιτροπής και των Υπηρεσιών,

                              β)

                              στην καθιέρωση ή την διεύρυνση της συνεργασίας όσον αφορά τον προσδιορισμό των προς κάλυψη αναγκών και των στόχων όσον αφορά το παρακτέο έργο, καθώς και της στρατηγικής για την επίτευξή τους και όσον αφορά τον ορισμό των προδιαγραφών για την παρακολούθηση και την αξιολόγηση,

                              γ)

                              στη βελτίωση της συμπληρωματικής δράσης, την καλύτερη οργάνωση των αναγκαίων πόρων και την αποδοτική χρήση τους για την παραγωγή αποτελεσμάτων, καθώς και στη διαμόρφωση μιας επικοινωνιακής στρατηγικής για τη διάδοση των αποτελεσμάτων αυτών·

                  14.

                  τονίζει ότι, πριν από τη λήψη οποιασδήποτε απόφασης για την υποβολή πρότασης σχετικά με τη σύσταση νέας Υπηρεσίας, η Επιτροπή οφείλει να προβαίνει σε αυστηρή αξιολόγηση της αναγκαιότητας και της προστιθέμενης αξίας των λειτουργιών που αυτή θα επιτελεί, λαμβάνοντας υπόψη τις υφιστάμενες δομές, τις αρχές της επικουρικότητας, της δημοσιονομικής αυστηρότητας και της απλούστευσης των διαδικασιών·

                  15.

                  αναμένει ότι η Επιτροπή θα υποβάλει ταχέως τις κατευθυντήριες γραμμές σχετικά με την πολιτική προσωπικού των Υπηρεσιών, που το Κοινοβούλιο είχε ζητήσει να υποβάλει η Επιτροπή πριν από το τέλος της διαδικασίας του προϋπολογισμού του 2005·

            Γενικές παρατηρήσεις προς τις Υπηρεσίες

                  16.

                  αναμένει ότι θα λαμβάνει στο εξής, από όλες τις Υπηρεσίες, την έκθεση που περιλαμβάνει τα συνοπτικά στοιχεία των λογιστικών ελέγχων του εσωτερικού ελεγκτή, τις συστάσεις που διατυπώθηκαν και τις ενέργειες που έγιναν σε σχέση με αυτές τις συστάσεις, σύμφωνα με το άρθρο 72 παράγραφος 5 του κανονισμού (ΕΚ, Ευρατόμ) αριθ. 2343/2002·

                  17.

                  καλεί τις Υπηρεσίες να πραγματοποιήσουν περαιτέρω προσπάθειες για την ορθή εφαρμογή του καθεστώτος για τους υπαλλήλους και το λοιπό προσωπικό, όσον αφορά τους εργαζομένους σε αυτές (διαδικασίες πρόσληψης και σχετικές αποφάσεις, προσωπικοί φάκελοι, υπολογισμός της αμοιβής και των επιδομάτων, πολιτική προαγωγών, ποσοστό κενών θέσεων, ποσοστώσεις για τον σεβασμό της ισότητας των φύλων κ.λπ.)·

                  18.

                  σημειώνει ότι, γενικά, τα αντίστοιχα ποσοστά ανδρών και γυναικών υπαλλήλων στο σύνολο των υπαλλήλων των Υπηρεσιών δείχνουν ότι υπάρχει κάποια ανισορροπία μεταξύ ανδρών και γυναικών· διαπιστώνει με θλίψη ότι, ενώ οι άνδρες αποτελούν το ένα τρίτο του συνόλου των εργαζομένων, η εκπροσώπησή τους στα υψηλότερα κλιμάκια της ιεραρχίας είναι πολύ μεγαλύτερη, ενώ οι γυναίκες εκπροσωπούνται σε μεγαλύτερο ποσοστό στις χαμηλές θέσεις· καλεί τις Υπηρεσίες να λάβουν άμεσα και αποτελεσματικά μέτρα για τη διόρθωση της κατάστασης αυτής·

                  19.

                  καλεί τις Υπηρεσίες να διασφαλίσουν ότι όλες οι σχετικές διατάξεις της οδηγίας 2002/73/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, για την τροποποίηση της οδηγίας 76/207/ΕΟΚ του Συμβουλίου σχετικά με την εφαρμογή της αρχής της ίσης μεταχείρισης ανδρών και γυναικών όσον αφορά την πρόσβαση στην απασχόληση, την επαγγελματική εκπαίδευση και προώθηση, και τις συνθήκες εργασίας (8), έχουν ενταχθεί στις αντίστοιχες πολιτικές προσωπικού τους·

                  20.

                  αναμένει ότι οι Υπηρεσίες, ανταποκρινόμενες στις σχετικές παρατηρήσεις του Συνεδρίου, θα σεβασθούν πλήρως τις δημοσιονομικές αρχές που θέτει ο δημοσιονομικός κανονισμός, και ιδίως εκείνες της ενότητας και της αυθεντικότητας του προϋπολογισμού· καλεί τις Υπηρεσίες που δεν το έχουν ακόμη πράξει, να σεβασθούν τις απαιτήσεις του δημοσιονομικού κανονισμού όσον αφορά τα λογιστικά ζητήματα και να ενισχύσουν περισσότερο τις διαδικασίες όσον αφορά την εσωτερική διαχείριση και έλεγχο στους κόλπους τους με στόχο την αύξηση της υπευθυνότητας, της διαφάνειας και της προστιθέμενης ευρωπαϊκής αξίας·

                  21.

                  ενθαρρύνει τις Υπηρεσίες, ιδίως εκείνες των οποίων οι δραστηριότητες έχουν κοινά στοιχεία με εκείνες άλλων Υπηρεσιών, να ενισχύσουν τη συνεργασία τους, δημιουργώντας ευκαιρίες για τη διαμόρφωση συνεργειών· τις καλεί να επισημοποιήσουν, όπου ενδείκνυται, τη συνεργασία αυτή με συγκεκριμένες συμφωνίες (κοινές δηλώσεις, μνημόνια συνεννόησης, αποφάσεις κοινού σχεδιασμού και δράσεων/προγραμμάτων που παρουσιάζουν συμπληρωματικά χαρακτηριστικά), ώστε να διασφαλισθεί ότι δεν γίνεται διπλή εργασία, ότι το έργο κάθε Υπηρεσίας είναι σαφώς προσδιορισμένο και ότι το αποτέλεσμα των κοινών προσπαθειών μεγιστοποιεί την προστιθέμενη αξία και τον αντίκτυπο του έργου τους· ζητεί να ενημερώνεται τακτικά για το ζήτημα αυτό·

                  22.

                  καλεί τις Υπηρεσίες να δώσουν ιδιαίτερη προσοχή στις διαδικασίες για την ανάθεση και τη διαχείριση των συμβάσεων· τις καλεί να λάβουν όλα τα αναγκαία μέτρα όσον αφορά τις διοικητικές δομές τους, ώστε να ενισχύσουν τις διαδικασίες, τους διαύλους και τη διαχείριση του εσωτερικού ελέγχου· πιστεύει ότι στα μέτρα αυτά μπορούν να περιλαμβάνονται, όπου αυτό είναι αναγκαίο ή εφικτό, η δημιουργία εξειδικευμένων μονάδων με έργο τους την παροχή συμβουλευτικών υπηρεσιών, στη βάση αναλύσεων κινδύνου, σχετικά με την καλύτερη δυνατή προετοιμασία των διαδικασιών ανάθεσης συμβάσεων, τη διασφάλιση της επίβλεψης και της απαιτούμενης παρακολούθησης· καλεί την Επιτροπή και το Συνέδριο να ενισχύσουν τη συνεργασία τους με τις Υπηρεσίες στο ζήτημα αυτό·

                  23.

                  σημειώνει τις δυσκολίες στις οποίες αναφέρθηκαν ορισμένοι διευθυντές, ιδιαίτερα μάλιστα των «νεοσυσταθεισών» Υπηρεσιών, όσον αφορά τη συμμόρφωση των Υπηρεσιών με το χρονοδιάγραμμα και τις προθεσμίες για την υποβολή εκθέσεων όπως ορίζει ο δημοσιονομικός κανονισμός· καλεί τους διευθυντές των Υπηρεσιών, στην προοπτική της αναθεώρησης του δημοσιονομικού κανονισμού στη διάρκεια του 2005, να ενημερώσουν τις επιτροπές προϋπολογισμού και ελέγχου του προϋπολογισμού σχετικά με τις δυσχέρειες που έχουν συναντήσει μέχρι σήμερα, ώστε αυτές να ληφθούν υπόψη κατά τη διαδικασία της αναθεώρησης· καλεί τους διευθυντές να υποβάλουν συγκεκριμένες προτάσεις για εναλλακτικές ρυθμίσεις όσον αφορά τις προθεσμίες που ανταποκρίνονται καλύτερα στις λειτουργικές απαιτήσεις των Υπηρεσιών, με παράλληλο σεβασμό των υποχρεώσεων υποβολής εκθέσεων που επιβάλλει στις Υπηρεσίες ο δημοσιονομικός κανονισμός·

                  24.

                  σημειώνει τις δυσκολίες στις οποίες αναφέρθηκαν ορισμένοι διευθυντές όσον αφορά τη συμμόρφωση των Υπηρεσιών με το χρονοδιάγραμμα και τις προθεσμίες για την υποβολή εκθέσεων, όπως ορίζει ο δημοσιονομικός κανονισμός· καλεί τους διευθυντές των Υπηρεσιών, στην προοπτική της αναθεώρησης του δημοσιονομικού κανονισμού στη διάρκεια του 2005, να ενημερώσουν τις επιτροπές προϋπολογισμού και ελέγχου του προϋπολογισμού σχετικά με τις δυσχέρειες που έχουν συναντήσει μέχρι σήμερα, ώστε αυτές να ληφθούν υπόψη κατά τη διαδικασία της αναθεώρησης· καλεί τους διευθυντές να υποβάλουν συγκεκριμένες προτάσεις για εναλλακτικές ρυθμίσεις όσον αφορά τις προθεσμίες που ανταποκρίνονται καλύτερα στις λειτουργικές απαιτήσεις των Υπηρεσιών, με παράλληλο σεβασμό των υποχρεώσεων υποβολής εκθέσεων που επιβάλλει στις Υπηρεσίες ο δημοσιονομικός κανονισμός·

                  25.

                  καλεί τους διευθυντές των Υπηρεσιών να συνοδεύουν στο εξής την ετήσια έκθεση δραστηριοτήτων τους, η οποία υποβάλλεται μαζί με οικονομικές και διαχειριστικές πληροφορίες, από δήλωση διαβεβαίωσης όσον αφορά τη νομιμότητα και κανονικότητα των πράξεών τους, παρόμοιες των δηλώσεων που υποβάλλουν σήμερα οι Γενικοί Διευθυντές της Επιτροπής·

                  26.

                  καλεί τις Υπηρεσίες να αναπτύξουν μια συνολική στρατηγική επικοινωνίας που θα ικανοποιεί την ανάγκη να γίνονται διαθέσιμα, υπό την κατάλληλη μορφή, τα αποτελέσματα του έργου τους στο ευρύ κοινό και όχι μόνο να παρουσιάζονται στα θεσμικά όργανα, τις αρμόδιες υπηρεσίες των κρατών μελών, τους ειδικούς, τους εταίρους ή συγκεκριμένους επωφελουμένους· στην προοπτική της ανάπτυξης μιας τέτοιας στρατηγικής, καλεί τις υπηρεσίες να εντείνουν τη συνεργασία τους και την ανταλλαγή πληροφοριών σε σχέση με τις βέλτιστες πρακτικές στην προσπάθεια επίτευξης αυτού του στόχου· ζητεί από τις Υπηρεσίες να ενημερώσουν κατάλληλα τις αρμόδιες επιτροπές του, πριν από την επόμενη διαδικασία απαλλαγής, σχετικά με τις προόδους όσον αφορά τη διαμόρφωση μιας τέτοιας στρατηγικής προκειμένου να εξασφαλισθεί η αποτελεσματική και έγκαιρη παρακολούθηση των δραστηριοτήτων τους·

            Γενικές παρατηρήσεις προς το Ελεγκτικό Συνέδριο και τις Υπηρεσίες

                  27.

                  χαιρετίζει την πρωτοβουλία του Ελεγκτικού Συνεδρίου να προσθέσει στις ειδικές εκθέσεις του για τις Υπηρεσίες έναν πίνακα με συνοπτικές πληροφορίες σχετικά με τις αρμοδιότητες, τη διοίκηση, τους διαθέσιμους πόρους και το παραγόμενο προϊόν/έργο κάθε Υπηρεσίας· πιστεύει ότι με τον τρόπο αυτόν βελτιώνεται η σαφήνεια και η διαφάνεια του έργου αυτών των κοινοτικών οργανισμών, ενώ ταυτόχρονα προσφέρεται μια χρήσιμη βάση για συγκρίσεις, όπου αυτό είναι εφικτό, στην προσπάθεια να προωθηθεί η διαμόρφωση του εναρμονισμένου πλαισίου για τις Υπηρεσίες, όπως έχει ζητήσει το Ευρωπαϊκό Κοινοβούλιο·

                  28.

                  καλεί το Συνέδριο και τις Υπηρεσίες να ενισχύσουν τη συνεργασία τους, με στόχο την αναβάθμιση των διαδικασιών και των τεχνικών μέσων για τη βελτίωση της διαχείρισης σε δημοσιονομικά και χρηματοπιστωτικά θέματα, στην προοπτική καθιέρωσης μιας μεθοδολογίας που θα προετοιμάσει το έδαφος για μια θετική απόφαση όσον αφορά την απαλλαγή, ήδη από την έναρξη της διαδικασίας· ζητεί να ενημερώνεται τακτικά όσον αφορά την πραγματοποιηθείσα πρόοδο και την εφαρμογή των βέλτιστων πρακτικών·

                  29.

                  καλεί το Συνέδριο και τις Υπηρεσίες να βελτιώσουν τη διαφάνεια της procédure contradictoire πριν από την τελική έκθεση του Συνεδρίου σχετικά με την απαλλαγή, ώστε να αποφευχθεί κάθε αντίφαση ή ασάφεια που θα έθετε σε κίνδυνο την αξιοπιστία όλης της διαδικασίας· στο πλαίσιο αυτό, καλεί το Συνέδριο και την Επιτροπή να προτείνουν έναν εφικτό τρόπο για την ενημερότητα των πληροφοριών όσον αφορά τις βελτιώσεις που έχουν εφαρμοσθεί ή τα προβλήματα που έχουν ανακύψει, από την πρώτη συζήτηση της προπαρασκευαστικής έκθεσης του Συνεδρίου μέχρι τη στιγμή της απόφασης σχετικά με τη χορήγηση απαλλαγής, ώστε να είναι πάντοτε διαθέσιμη η πληρέστερη δυνατή εικόνα της κατάστασης κάθε Υπηρεσίας.

         (1)  ΕΕ C 324 της 30.12.2004, σ. 61.

         (2)  ΕΕ L 248 της 16.9.2002, σ. 1.

         (3)  ΕΕ L 245 της 29.9.2003, σ. 44.

         (4)  ΕΕ L 357 της 31.12.2002, σ. 72.

         (5)  ΕΕ L 330 της 4.11.2004, σ. 40.

         (6)  Όπως διατυπώθηκε στο παράρτημα Ι της ανακοίνωσης της Επιτροπής προς το Συμβούλιο και το Ευρωπαϊκό Κοινοβούλιο «Η οικοδόμηση του κοινού μας μέλλοντος — Προκλήσεις πολιτικής και δημοσιονομικά μέσα της διευρυμένης Ένωσης 2007-2013» [COM(2004) 0101, σ. 38].

         (7)  Βλέπε παράρτημα στην έκθεση παρακολούθησης της Επιτροπής για την απαλλαγή για το 2002 [COM(2004) 0648, σ. 108].

         (8)  ΕΕ L 269 της 5.10.2002, σ. 15.


title: Απόφαση του Ευρωπαϊκού Κοινοβουλίου της 13ης Απριλίου 1988 σχετικά με τη χορήγηση απαλλαγής στην Επιτροπή των Ευρωπαϊκών Κοινοτήτων για την εκτέλεση του Γενικού Προϋπολογισμού των Ευρωπαϊκών Κοινοτήτων για το οικονομικό έτος 1986 όσον αφορά τα τμήματα Ι - Κοινοβούλιο, II - Συμβούλιο, III - Επιτροπή, IV - Δικαστήριο, V - Ελεγκτικό Συνέδριο

text:
Avis juridique important

|

31988D0337

Επίσημη Εφημερίδα αριθ. L 156 της 23/06/1988 σ. 0054 - 0059

***** ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ  της 13ης Απριλίου 1988  σχετικά με τη χορήγηση απαλλαγής στην Επιτροπή των Ευρωπαϊκών Κοινοτήτων για την εκτέλεση του Γενικού Προϋπολογισμού των Ευρωπαϊκών Κοινοτήτων για το οικονομικό έτος 1986 όσον αφορά τα τμήματα Ι - Κοινοβούλιο, ΙΙ - Συμβούλιο, ΙΙΙ - Επιτροπή, IV - Δικαστήριο, V - Ελεγκτικό Συνέδριο.  (88/337/ΕΚΑΧ, ΕΟΚ, Ευρατόμ)  ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,  - έχοντας υπόψη τη συνθήκη για την ίδρυση της ΕΚΑΧ, και ιδίως το άρθρο 78η  - έχοντας υπόψη της συνθήκη για την ίδρυση ΕΟΚ, και ιδίως το άρθρο 206β  - έχοντας υπόψη τη συνθήκη για την ίδρυση ΕΚΑΕ, και ιδίως το άρθρο 180β  - λαμβάνοντας υπόψη τον προϋπολογισμό για το οικονομικό έτος 1986,  - λαμβάνοντας υπόψη το λογαριασμό διαχείρισης και το δημοσιονομικό ισολογισμό για το οικονομικό έτος 1986,  - λαμβάνοντας υπόψη την έκθεση του Ελεγκτικού Συνεδρίου για το οικονομικό έτος 1986 μαζί με τις απαντήσεις των οργάνων (Εγγρ. C2-265/87) (1)  - λαμβάνοντας υπόψη τη σύσταση του Συμβουλίου (Εγγρ. C2-11/88 ),  - λαμβάνοντας υπόψη την έκθεση της Επιτροπής Ελέγχου του Προϋπολογισμού καθώς και τις γνωμοδοτήσεις της Επιτροπής Κοινωνικών Υποθέσεων και Απασχόλησης και της Επιτροπής Νεότητας, Πολιτισμού, Παιδείας, Πληροφοριών και Αθλητισμού (Εγγρ. Α2-19/88)  1. Διαπιστώνει ότι τα εγκριθέντα έσοδα και έξοδα του οικονομικού έτους 1986 ανέρχονται σε:  1.2.3 //  // (ECU)  // (ECU)  // - Έσοδα   //   // 35 177 256 722   // - Πιστώσεις υποχρεώσεων   //   //   // - Εγκριθείσες πιστώσεις στα πλαίσια του γενικού προϋπολογισμού   // 36 052 214 064   //   // - Εναπομένουσες πιστώσεις του οικονομικού έτους 1985 ή πιστώσεις που εναπέμειναν λόγω ακύρωσης ορισμένων υποχρεώσεων κατά το οικονομικό έτος 1986   // 2 244 565 171  //   // - Πιστώσεις που αντιστοιχούν στα έσοδα από παροχές υπέρ τρίτων   // 1 468 648   // 38 298 247 883   // - Πιστώσεις πληρωμών   //   // 35 177 256 722  2. Χορηγεί στην Επιτροπή απαλλαγή ως προς την εκτέλεση των ακολούθων ποσών:  1.2.3 //  // (ECU)  // (ECU)  // α) Έσοδα   //   //   // - Ίδιοι πόροι   // 32 683 368 650   //   // - Χρηματικές συνεισφορές   // 210 064 551   //   // - Διαθέσιμο πλεόνασμα  // 431 143 290   //   // - Λοιπά έσοδα   // 342 610 531   //  // - Πιστώσεις που μεταφέρθηκαν από το οικονομικό έτος 1985 και ακυρώθηκαν   // 355 681 498   //   // - Συναλλαγματικά κέρδη   // 20 468 410   // 34 043 336 930   // β) Έξοδα   //   //   // - Πληρωμές που εκτελούνται από τις πιστώσεις του οικονομικού έτους   // 33 462 056 563   //  // - Πιστώσεις που μεταφέρονται στο οικονομικό έτος 1987  // 1 401 197 021   // 34 863 253 584  Έξοδα του ΕΓΤΠΕ καθ' υπέρβαση των διαθέσιμων πιστώσεων ύψους 693 εκατομμυρίων ECU πρέπει να θεωρούνται σύμφωνα με το άρθρο 5.3 του Δημοσιονομικού Κανονισμού, ως υποχρεώσεις πληρωμών του οικονομικού έτους 1986, για τις οποίες αφενός μεν δεν προβλεπόταν καμία πίστωση στο 1986 και αφετέρου δεν πραγματοποιήθηκε καμία μεταφορά στο 1987 (1).  1.2.3 // γ) Υπόλοιπο οικονομικού έτους 1986   //   // - 819 916 654   // Υπολογίζεται ως εξής:   //   //   // - Έσοδα του οικονομικού έτους   //   // 33 667 187 022   // - Πληρωμές εις βάρος των πιστώσεων του οικονομικού έτους   // 33 462 056 563  //   // - Πιστώσεις που μεταφέρθηκαν στο 1987   // 1 401 197 021   // - 34 863 253 584   // Διαφορά   //   // - 1 196 066 562   // - Πιστώσεις που μεταφέρθηκαν από το 1985 και ακυρώθηκαν   //   // + 355 681 498   // - Συναλλαγματικές διαφορές του οικονομικού έτους 1986  //   // + 20 468 410   // Υπόλοιπο οικονομικού έτους 1986   //   // - 819 916 654  // δ) Χρησιμοποίηση των πιστώσεων υποχρεώσεων   //   // 36 379 464 864  ε) Δημοσιονομικός ισολογισμός - Κατάσταση 31 Δεκεμβρίου 1986:  1,2.3,4 //  //  // ΕΝΕΡΓΗΤΙΚΟ   // ΠΑΘΗΤΙΚΟ   //  //  //  // 1.2.3.4 // αξία εγκαταστάσεων   // 10 262 478 968   // πάγιο κεφάλαιο   // 10 241 085 745   // λειτουργική αξία   // 28 596 666   //   //   // ρευστοποιήσιμες αξίες  // 1 946 223 607   //   //   //   //   // βραχυπρόθεσμες υποχρεώσεις   // 3 745 695 973   // ταμειακοί λογαριασμοί  // 1 938 622 509   // ταμειακοί λογαριασμοί   // 132 541 611  // λογαριασμός διακριτικός χρήσης   // 260 845 151  // λογαριασμός διακριτικός   // 317 443 572   //    //   //  //   // Σύνολο   // 14 436 766 901   // Σύνολο   // 14 436 766 901   //    //   //   //  3. Υποβάλλει τις παρατηρήσεις του στο ψήφισμα (2), το οποίο αποτελεί τμήμα της απόφασης αυτής.  4. Αναθέτει στον Πρόεδρό του να διαβιβάσει την παρούσα απόφαση και ψήφισμα με τις εμπεριεχόμενες σ' αυτό παρατηρήσεις στην Επιτροπή, το Συμβούλιο, το Δικαστήριο, το Ελεγκτικό Συνέδριο και την Ευρωπαϊκή Τράπεζα Επενδύσεων, και να μεριμνήσει για τη δημοσίευσή τους στην Επίσημη Εφημερίδα των Ευρωπαϊκών Κοινοτήτων (σειρά L).  Στρασβούργο, 13 Απριλίου 1988.  1.2.3 // Ο Γενικός Γραμματέας   //   // Ο Πρόεδρος   // Enrico VINCI   //   // PLUMB  (1) ΕΕ αριθ. C 336 της 15. 12. 1987, σ. 1.  (1) Ελλείψει του καταλογισμού αυτού στο οικονομικό έτος 1987, το έλλειμμα του 1986 ύψους 819,9 εκατομμυρίων ECU (στοιχείο γ) θα ήταν αντιστοίχως υψηλότερο.  (2) Βλέπε σελίδα 56 της παρούσας Επίσημης Εφημερίδας.  ΨΗΦΙΣΜΑ  που περιέχει τις παρατηρήσεις σχετικά με την απόφαση περί χορήγησης απαλλαγής για την εκτέλεση του Προϋπολογισμού των Ευρωπαϊκών Κοινοτήτων για το οικονομικό έτος 1986.  ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,  - έχοντας υπόψη το άρθρο 206β της συνθήκης για την ίδρυση της Ευρωπαϊκής Οικονομικής Κοινότητας,  - έχοντας υπόψη το άρθρο 85 του Δημοσιονομικού Κανονισμού της 21ης Δεκεμβρίου 1977, σύμφωνα με το οποίο τα Όργανα της Κοινότητας λαμβάνουν όλα τα προσήκοντα μέτρα για να δώσουν συνέχεια στις παρατηρήσεις που περιέχονται στις αποφάσεις απαλλαγής,  - έχοντας υπόψη ότι, σύμφωνα με το ίδιο άρθρο τα Όργανα υποβάλλουν, κατόπιν αίτησης του Κοινοβουλίου, έκθεση για τα μέτρα που έλαβαν εν συνεχεία των παρατηρήσεων αυτών, ιδίως δε για τις υποδείξεις που απηύθυναν σε εκείνες από τις υπηρεσίες τους, που συμμετέχουν στην εκτέλεση του προϋπολογισμού,  - λαμβάνοντας υπόψη τη σύσταση του Συμβουλίου (Εγγρ. C2-11/88 ),  - λαμβάνοντας υπόψη την έκθεση της Επιτροπής Ελέγχου του Προϋπολογισμού καθώς και τα λοιπά έγγραφα που μνημονεύονται στην απόφαση περί απαλλαγής (Εγγρ. Α2-19/88),  Αποτυχίες έως το οικονομικό έτος 1986  1. Διαπιστώνει, ότι οι αναποτελεσματικοί μηχανισμοί της Κοινότητας, για τη λήψη αποφάσεων καθώς και η αδυναμία της να επιτύχει να λαμβάνονται επαρκώς υπόψη τα πραγματικά συμφέροντα της Κοινότητας από τα κράτη μέλη συνετέλεσαν στη δημιουργία μιας κατάστασης, η οποία χαρακτηρίζεται κατά το 1986 από τα ακόλουθα γνωρίσματα:  - αύξηση των νομικά δεσμευτικών και κατά τα επόμενα έτη εκπληρωτέων υποχρεώσεων σε 14 053,4 εκατομμύρια κατά το τέλος του 1986, και επιπλέον 8 501,7 εκατομμύρια αναπόφευκτες δαπάνες για τη διάθεση των γεωργικών αποθεμάτων, καθώς και περίπου 13 400 εκατομμύρια μελλοντικές υποχρεώσεις πληρωμών βάσει προγραμμάτων στο πλαίσιο της σχετικής πολιτικής,  - απώλεια της δημοσιονομικής αυτονομίας, ανισοσκέλιση του προϋπολογισμού, λύσεις εσχάτης ανάγκης που δεν καλύπτονται από τις συνθήκες της Ρώμης και το Δημοσιονομικό Κανονισμό καθώς και εθνικές συνεισφορές,  - ανεξέλεγκτη αύξηση των δαπανών στο γεωργικό τομέα, στα πλαίσια του οποίου παρατηρούνται οικονομικά μη αποδοτικές ή και παράνομες παροχές πιστώσεων καθώς και καταχρήσεις εις βάρος του κοινοτικού προϋπολογισμού,  - διαρθρωτικές δαπάνες που δεν συμβιβάζονται με τη βασική αρχή της χρηστής δημοσιονομικής διαχείρισης.  2. Διαπιστώνει εντούτοις, ότι η Επιτροπή έχει ήδη αρχίσει να καταβάλλει τις απαραίτητες μεταρρυθμιστικές προσπάθειες με σκοπό τη βελτίωση της εν λόγω κατάστασης, καθώς και ότι οι αποφάσεις του Ευρωπαϊκού Συμβουλίου της 11ης και 12ης Φεβρουαρίου 1988 ευνοούν μια νέα αρχή σε σταθερότερες βάσεις, αν και δεν ανταποκρίνονται εντελώς στις προσδοκίες του Κοινοβουλίου· επιπλέον εφιστά την προσοχή στον κίνδυνο εκτροπής καθώς και εξασθένισης των μέτρων που θα ληφθούν κατά την εκτέλεση των αποφάσεων αυτών.  Αναγκαίες βελτιώσεις στον τομέα των ιδίων πόρων  3. Υποστηρίζει ότι η αναμενόμενη εξασφάλιση των εσόδων πρέπει να αξιοποιηθεί κατά τρόπο ώστε να διορθωθούν οι αδυναμίες του συστήματος ιδίων πόρων που ισχύει από το 1970.  4. Συνιστά στην Επιτροπή να περιλάβει σε ενιαίο κείμενο όλες τις προτάσεις της σχετικά με τη βεβαίωση, την καταβολή και τον έλεγχο των ιδίων πόρων, τις οποίες έχει υποβάλει στο Συμβούλιο προς ψήφιση εδώ και πολλά χρόνια, λαμβάνοντας υπόψη τις μέχρι τούδε διαπιστωθείσες ανεπάρκειες καθώς και τις λύσεις που πρότεινε το Κοινοβούλιο για την αντιμετώπισή τους με στόχο την ενίσχυση της συνοχής των προτάσεων και την εξασφάλιση των απαραίτητων αρμοδιοτήτων για το διαχειριστικό και ελεγκτικό έργο της Επιτροπής.  5. Καλεί την Επιτροπή να κάνει ευρεία χρήση των αρμοδιοτήτων και εξουσιών της, μέχρι να τεθεί σε ισχύ ο νέος κανονισμός, και ενδεχομένως να κινήσει δικαστικές διαδικασίες για την πλήρη εφαρμογή του κοινοτικού δικαίου, ιδίως όσον αφορά τη βεβαίωση και διάθεση των εσόδων εκ των ιδίων πόρων.  Τήρηση των βασικών δημοσιονομικών αρχών και εκτέλεση του προϋπολογισμού  6. Επικρίνει την παραβίαση των βασικών δημοσιονομικών αρχών κατά το οικονομικό έτος 1986 όσον αφορά την καταχώρηση και την κατάρτιση των λογαριασμών (κάλυψη του ελλείμματος, παράνομος συμψηφισμός εσόδων και εξόδων, καταλογισμός των εξόδων που αφορούν το οικονομικό έτος 1986 στο επόμενο οικονομικό έτος)· καλεί την Επιτροπή να προσδώσει απόλυτη προτεραιότητα στην τήρηση των βασικών δημοσιονομικών αρχών.  7. Διαπιστώνει ότι, σύμφωνα με τις διευκρινίσεις της Επιτροπής στους λογαριασμούς διαχείρισης για το 1986, ένα ποσό δαπανών ύψους 693 εκατομμυρίων ECU που αφορούσαν το ΕΓΤΠΕ, τμήμα Εγγυήσεων, μεταφέρθηκε στο οικονομικό έτος 1987· ζητεί από την Επιτροπή να προβεί στην προσήκουσα παρουσίαση της εν λόγω μεταφοράς στους λογαριασμούς για το οικονομικό έτος 1987.  8. Καλεί την Επιτροπή να υποβάλει, για λόγους προσφορότερης κατάρτισης και εκτέλεσης του προϋπολογισμού, προτάσεις με στόχο τον έλεγχο των δαπανών μέσω ρεαλιστικού και υποχρεωτικού συντονισμού του ρυθμού ανάληψης υποχρεώσεων και εκτέλεσης δαπανών. 9. Επισημαίνει εκ νέου με έμφαση ότι ο εγκριθείς προϋπολογισμός συνιστά εντολή προς την Επιτροπή να προβεί στην εκτέλεσή τους και υπενθυμίζει, σε συνάρτηση με αυτό, τα επανειλημμένα αιτήματα του Κοινοβουλίου προς την Επιτροπή, όσον αφορά την ενημέρωσή του σχετικά με την εν λόγω εκτέλεση.  10. Αναθέτει στην Επιτροπή Ελέγχου του Προϋπολογισμού να αναλάβει βάσει ακριβών και προσφάτων πληροφοριών της Επιτροπής τον τρέχοντα έλεγχο της εκτέλεσης του προϋπολογισμού σύμφωνα με τις αποφάσεις του Ευρωπαϊκού Συμβουλίου της 11ης, 12ης και 13ης Φεβρουαρίου στις Βρυξέλλες.  Διαχείριση του ΕΓΤΠΕ, τμήμα Εγγυήσεων  11. Καλεί την Επιτροπή να μελετήσει κατά προτεραιότητα το πρόβλημα της αξιοποίησης των πλεονασματικών προϊόντων που έχει εξαιρετική σημασία τόσο για το γενικό προϋπολογισμό όσο και για τη διαχείριση των αγορών των γεωργικών προϊόντων, καθώς και να λάβει υπόψη της, στο πλαίσιο αυτό, τις κατευθύνσεις του Κοινοβουλίου, ιδίως όσον αφορά τα μέτρα διάθεσης των εν λόγω προϊόντων υπέρ των καταναλωτών της εσωτερικής αγοράς. Θεωρεί επιτακτική την όσο το δυνατόν ταχύτερη διόρθρωση της αξίας, με σκοπό την εξοικονόμηση δαπανών. Επικρίνει το γεγονός ότι η Επιτροπή δεν έλαβε εγκαίρως μέτρα με σκοπό τον περιορισμό της παραγωγής και της αποθεματοποίησης μη εμπορεύσιμων γεωργικών προϊόντων, και αποδοκιμάζει ιδιαιτέρως τη λήψη οικονομικά ασύμφορων μέτρων, όσον αφορά την απόσταξη στον τομέα του κρασιού.  12. Συνιστά στην Επιτροπή να δώσει απόλυτη προτεραιότητα στο θέμα της εκκαθάρισης των λογαριασμών και να προβεί στη διενέργεια συστηματικών ελέγχων σύμφωνα με τις προτροπές του Ελεγκτικού Συνεδρίου, χωρίς εντούτοις να παραμελήσει τους αναγκαίους φυσικούς ελέγχους, με σκοπό την ομοιόμορφη εφαρμογή των διατάξεων που αφορούν το γεωργικό τομέα σε όλα τα κράτη μέλη, καθώς και την όσο το δυνατόν ορθότερη και χρηστότερη δημοσιονομική διαχείριση.  Διαχείριση του ΕΓΤΠΕ, τμήμα Προσανατολισμού  13. Διαπιστώνει με ανησυχία ότι οι πιστώσεις που διατέθηκαν για το ΕΓΤΠΕ, τμήμα Προσανατολισμού κατά τη διάρκεια των τελευταίων ετών μειώθηκαν σε ανησυχητικό επίπεδο, ακόμα και σε ονομαστικές τιμές· αντίθετα από ό,τι αναμενόταν, η ένταξη της Ισπανίας και της Πορτογαλίας δεν είχε κανένα αποτέλεσμα όσον αφορά τη χρηματοδοτική δυναμικότητα του Ταμείου το έτος 1986· τέλος, βάσει της συνεχιζόμενης μείωσης της χρηματοδότησης του Ταμείου, το «συσσωρευθέν έλλειμμα» υπερέβη ήδη σε μεγάλο ποσοστό την ετήσια προικοδότησή του από το κοινοτικό προϋπολογισμό.  14. Πιστεύει ότι η οικονομική εξυγίανση του εν λόγω Ταμείου συνιστά αναγκαία προϋποθέση για την επιτυχή αναθεώρηση των στόχων του καθώς και την αποτελεσματική λειτουργία του.  15. Επισημαίνει, ότι η επεξεργασία συστήματος ελέγχου των αποτελεσμάτων, που επιτρέπει την αξιολόγηση των οικονομικών επιτώσεων καθώς και της αποτελεσματικότητας των παρεμβάσεων, είναι απαραίτητος στα πλαίσια της αναθεώρησης των διαρθρωτικών ταμείων· καλεί κατά συνέπεια την Επιτροπή να προβαίνει τόσο στις ετήσειες δημοσιονομικές της εκθέσεις όσο και στις ειδικές παρεμφερείς εκθέσεις της στην ανάλυση των οικονομικών επιπτώσεων καθώς και της αποτελεσματικότητας των λαμβανομένων μέτρων.  Διαχείριση των διαρθρωτικών ταμείων  16. Διαπιστώνει ότι οι σοβαρές ελλείψεις που διακαιολόγησαν τη μαζική ακύρωση υποχρεώσεων στα πλαίσια του Ευρωπαϊκού Κοινωνικού Ταμείου καθιστούν αναγκαίο να εκπονηθούν σύντομα πριν από την επέκταση των διαρθρωτικών ταμείων μια πειστική πολιτική όσον αφορά τα κριτήρια επιλογής, τη διαχείριση, τον έλεγχο και την αξιολόγηση των προγραμμάτων.  17. Πιστεύει ότι ο σχεδιασμός και η διαχείριση των διαρθρωτικών ταμείων πρέπει να αποτελέσει στο μέλλον σαφή έκφραση μιας κοινοτικής πολιτικής, στα πλαίσια της οποίας η κατάλληλη επιλογή των προγραμμάτων, ο έλεγχος της χρηστής δημοσιονομικής διαχείρισης και η εκ των υστέρων αξιολόγηση θα συμβάλουν στη διόρθωση ενδεχομένων σφαλμάτων.  18. Καλεί την Επιτροπή να περιλάβει στις προτάσεις κανονισμού σχετικά με τα διαρθρωτικά ταμεία που θα υποβάλει στο Συμβούλιο, την υποχρέωση των κρατών μελών να ελέγχουν την εκτέλεση των υπ' αυτών χρηματοδοτούμενων σχεδίων και προγραμμάτων καθώς και να υποβάλουν έκθεση τόσο στην Επιτροπή όσο και στο Κοινοβούλιο και το Συμβούλιο σχετικά με τα αποτελέσματα των εν λόγω ελέγχων.  Δραστηριότητες του κοινού ερευνητικού κέντρου στην ISPRA  19. Ζητεί οι ελλείψεις στην οικονομική αποδοτικότητα που διαπιστώθηκαν στο Κοινό Ερευνητικό Κέντρο ISPRA να αποκατασταθούν με ορθολογικοποίηση της διαχείρισης του προσωπικού, με βελτιώσεις του χρηματοδοτικού πλαισίου και κατά το δυνατόν έγκαιρη αξιολόγηση των ερευνητικών πορισμάτων, λαμβάνοντας υπόψη τους τεθέντες στόχους κατά τον οικονομικό και τεχνικό προγραμματισμό.  20. Αναθέτει στην Επιτροπή να εκμεταλλευθεί τις δυνατότητες που παρέχει το Κοινό Ερευνητικό Κέντρο ISPRA προκειμένου να αναλυθούν τα κριτήρια για τον έλεγχο της τήρησης των κοινοτικών διατάξεων σχετικά με τη γεωργία.  Ανάπτυξη και συνεργασία  21. Ζητεί από το Ελεγκτικό Συνέδριο να συντάξει έκθεση σχετικά με τη χρησιμοποίηση των πιστώσεων στον τομέα της συνεργασίας με τις αναπτυσσόμενες χώρες της Λατινικής Αμερικής και της Ασίας, λόγω της ανεπαρκούς διαχείρισης των υψηλών πιστώσεων του προϋπολογισμού, που διατέθηκαν για το σκοπό αυτό.  22. Αναμένει από την Επιτροπή να χρησιμοποιήσει χωρίς αργοπορία τις πέντε εναπομένουσες θέσεις του προϋπολογισμού 1986 για τη χρηματοδότηση μονάδας εσωτερικής αξιολόγησης σχεδίων, λαμβανομένου υπόψη του γεγονότος ότι η συστηματική αξιολόγηση των πραγματοποιηθέντων σχεδίων μπορεί να συνεισφέρει στη βελτίωση της ποιότητας της κοινοτικής βοήθειας. Καταπολέμηση των ατασθαλιών και παρατυπιών  23. Διαπιστώνει ότι η παράλειψη ελέγχου από πλευράς Επιτροπής, μεταξύ άλλων με τη μη δέουσα χρησιμοποίηση του προσωπικού που παραχωρήθηκε από την αρμόδια επί του προϋπολογισμού αρχή, θα είχε κυρίως ως αποτέλεσμα την άρνηση χορήγησης απαλλαγής.  24. Διαπιστώνει ότι, μολονότι πέρασαν 16 ολόκληρα χρόνια από τη θέση σε ισχύ του συστήματος των ιδίων πόρων, το Συμβούλιο δεν έχει παραχωρήσει ακόμα στην Επιτροπή τις απαραίτητες εξουσίες που θα επιτρέψουν σ' αυτή να αποκτά επαρκείς πληροφορίες εντός των κρατών μελών καθώς και να διενεργεί επιτόπιους ελέγχους όταν θεωρεί τούτο εύλογο και αναγκαίο.  25. Διαπιστώνει ότι λαμβανομένης υπόψη της απόφασης του Ευρωπαϊκού Συμβουλίου της 12ης Φεβρουαρίου 1988 σχετικά με τη χρηματοδότηση της Κοινότητας έως το 1993, είναι πλέον απολύτως επιτακτικό να δοθούν στην Επιτροπή εκ μέρους του Συμβουλίου τα απαραίτητα μέσα για την απόκτηση πληροφοριών και τη διενέργεια ελέγχων σχετικά με τα έσοδα εκ των ιδίων πόρων εκτός των κρατών μελών, όποτε η Επιτροπή κρίνει τούτου εύλογο και αναγκαίο.  26. Διαπιστώνει ότι διάφορα κράτη μέλη παραβιάζοντας τις διατάξεις του κανονισμού (ΕΟΚ) αριθ. 2891/77 (1) αποδίδουν στην ΕΟΚ μόνο τα υπό των αρμόδιων αρχών και οργανισμών τους εισπραττόμενα ποσά και όχι το σύνολο των βεβαιωθέντων ιδίων πόρων.  27. Διαπιστώνει ότι αρκετά κράτη μέλη παραβιάζοντας τις διατάξεις του κοινοτικού δικαίου δεν εισπράττουν και δεν αποδίδουν στην ΕΟΚ σημαντικά ποσά ιδίων πόρων συγκείμενων από φόρους προστιθέμενης αξίας.  28. Καλεί την Επιτροπή να επιβάλει στα κράτη μέλη την ορθή εφαρμογή του κανονισμού (ΕΟΚ) αριθ. 2891/77 και να απαιτήσει την αναδρομική επιστροφή των ιδίων πόρων που, μολονότι βεβαιώθηκαν από τις αρμόδιες αρχές και οργανισμούς των κρατών μελών, δεν αποδόθηκαν στην ΕΟΚ.  29. Διαπιστώνει ότι αρκετά κράτη μέλη παραβιάζοντας το κοινοτικό δίκαιο δεν ενημέρωσαν την Επιτροπή κατά το οικονομικό έτος 1986 για τις πραγματοποιηθείσες απάτες στον τομέα του ΕΓΤΠΕ, τμήμα Εγγύησεων ή προέβησαν μόνο σε καθυστερημένη ή ατελή ενημέρωση.  30. Διαπιστώνει ότι οι πληροφορίες που παρέχουν τα κράτη μέλη στην Επιτροπή μετά το 1971 όσον αφορά τις ατασθαλίες στον τομέα του ΕΓΤΠΕ, τμήμα Εγγυήσεων ήσαν συχνά πολύ αόριστες και κατά συνέπεια δεν προσφέρονταν για εμπεριστατωμένη ανάλυση.  31. Καλεί την Επιτροπή να κινεί τη διαδικασία του άρθρου 169 της συνθήκης ΕΟΚ σε περίπτωση που τα κράτη μέλη δεν παρέχουν εντός της καθορισμένης προθεσμίας τις αιτούμενες πληροφορίες.  32. Διαπιστώνει ότι τα κράτη μέλη υποχρεούνται σύμφωνα με το άρθρο 5 της συνθήκης ΕΟΚ να λαμβάνουν σε περίπτωση απατών και παρατυπιών τα απαραίτητα προληπτικά μέτρα.  33. Καλεί την Επιτροπή να παρεμβαίνει στις δίκες που αφορούν απάτες και παρατυπίες ως πολιτικώς ενάγων, εφόσον τούτο είναι δυνατό βάσει του ποινικού δικονομικού δικαίου των κρατών μελών.  34. Καλεί την Επιτροπή να εξετάσει κατά πόσον ένας οφειλέτης που καταδικάστηκε αμετάκλητα λόγω απάτης ή παρατυπίας μπορεί να υποχρεωθεί βάσει του κοινοτικού δικαίου στην παροχή συμπληρωματικής τραπεζιτικής εγγυήσεως.  35. Καλεί την Επιτροπή να υποβάλει προτάσεις για τη θέσπιση κοινοτικών διατάξεων που να προβλέπουν την υποχρέωση των κρατών μελών να δημοσιεύουν τα ονόματα των φυσικών ή νομικών προσώπων που καταδικάζονται τελεσίδικα λόγω απάτης ή παρατυπίας σε θέματα που αφορούν τους ιδίους πόρους.  36. Εκφράζει τη λύπη του για το γεγονός ότι το Συμβούλιο αρνήθηκε μέχρι σήμερα να λάβει τα απαραίτητα νομοθετικά μέτρα, για τη διευκόλυνση της αποτελεσματικής καταπολέμησης των απατών και παρατυπιών εις βάρος της Κοινότητας.  37. Καλεί την Επιτροπή να δώσει προτεραιότητα στην καταπόλεμηση των απατών και παρατυπιών, διότι θίγουν το κύρος της Κοινότητας και δημιουργούν διαρκώς σοβαρές αμφισβητήσεις σχετικά με τη χρηστή δημοσιονομική διαχείριση· καλεί την Επιτροπή να ενημερώσει το Κοινοβούλιο όσον αφορά τη χάραξη στρατηγικής προς αυτήν την κατεύθυνση και ιδίως τον τρόπο δράσης της νεοσυσταθείσας ομάδας· ζητά από την Επιτροπή να λάβει υπόψη κατά τη θέσπιση νομικών διατάξεων τις ανάγκες ελέγχου και επιβολής κυρώσεων.  38. Ζητεί από την Επιτροπή να δώσει μεγάλη προσοχή και έμφαση στο έργο του συντονισμού και της επαλήθευσης των εθνικών ελέγχων · συνιστά στην Επιτροπή να εξετάσει τρόπους τόνωσης του ενδιαφέροντος των εθνικών διοικητικών υπηρεσιών για την πάταξη των απατών και παρατυπιών.  Διαχείριση της συνεισφοράς του κοινοτικού προϋπολογισμού στα ευρωπαϊκά σχολεία  39. Δεν είναι σε θέση, λαμβανομένης υπόψη της ειδικής έκθεσης του Ελεγκτικού Συνεδρίου σχετικά με τα Ευρωπαϊκά Σχολεία κατά τα οικονομικά έτη 1985 και 1986, να εγκρίνει τη διαχείριση του προϋπολογισμού όσον αφορά τα Ευρωπαϊκά Σχολεία και διατυπώνει, χωρίς να αντιποιείται την εξουσία χορήγησης απαλλαγής, σοβαρότατες επιφυλάξεις για το είδος και τον τρόπο διαχείρισης της συνεισφοράς του κοινοτικού προϋπολογισμού στα εν λόγω σχολεία.  Ενέργειες σχετικά με τα παρακρατηθέντα ποσά στο πλαίσιο της κατάρτισης λογαριασμών και του νομοθετικού έργου  40. Ζητεί από την Επιτροπή να ολοκληρώσει το λογαριασμό διαχείρισης και το δημοσιονομικό ισολογισμό παραθέτοντας στοιχεία όσον αφορά τους ακόλουθους τομείς:  - τα βεβαιωθέντα αλλά κατά παράβαση του κοινοτικού δικαίου μη αποδοθέντα στην Κοινότητα έσοδα εκ των ιδίων πόρων.  - την επιστροφή στο κοινοτικό ταμείο των προκαταβολών που χορηγήθηκαν στα πλαίσια των πραγματοποιηθέντων μεν αλλά εν τέλει ακυρωθέντων αναλήψεων υποχρεώσεων στον τομέα του Ευρωπαϊκού Κοινωνικού Ταμείου·  - την επιστροφή χρηματικών ποσών βάσει των πληροφοριών που παρέσχον τα κράτη μέλη στην Επιτροπή όσον αφορά τις απάτες στον τομέα του ΕΓΤΠΕ, τμήμα Εγγυήσεων.  41. Ζητεί από την Επιτροπή να υποβάλει πρόταση για την τροποποίηση του κανονισμού (ΕΟΚ) αριθ. 2892/77 (1), σχετικά με τους ιδίους πόρους εκ του φόρου προστιθέμενης αξίας, προκειμένου να συμπεριληφθούν στη βάση υπολογισμού του φόρου τα ποσά, από την είσπραξη των οποίων παραιτούνται τα κράτη μέλη.  42. Αναθέτει στην Επιτροπή να υποβάλει στο Κοινοβούλιο ετήσια έκθεση σχετικά με τη θέση στη διάθεση της Κοινότητας των εσόδων εκ των ιδίων πόρων που, μολονότι βεβαιώθηκαν δεν αποδόθηκαν σ' αυτή, καθώς και με την επιστροφή των ποσών που εκταμιεύθηκαν κατά παράβαση του κοινοτικού δικαίου.  (1) ΕΕ αριθ. L 336 της 27. 12. 1977, σ. 1.  (1) ΕΕ αριθ. L 336 της 27. 12. 1977, σ. 8.


title: Απόφαση 2005/784/ΚΕΠΠΑ του Συμβουλίου, της 7ης Νοεμβρίου 2005, για την παράταση και τροποποίηση της απόφασης 1999/730/ΚΕΠΠΑ για τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στην Καμπότζη

text:
               11.11.2005

               EL

               Επίσημη Εφημερίδα της Ευρωπαϊκής Ένωσης

               L 295/53

      ΑΠΌΦΑΣΗ 2005/784/ΚΕΠΠΑ ΤΟΥ ΣΥΜΒΟΥΛΊΟΥ

   της 7ης Νοεμβρίου 2005
   για την παράταση και τροποποίηση της απόφασης 1999/730/ΚΕΠΠΑ για τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στην Καμπότζη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την κοινή δράση 2002/589/ΚΕΠΠΑ του Συμβουλίου, της 12ης Ιουλίου 2002, σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού (1), και ιδίως το άρθρο 6, σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,
   Εκτιμώντας τα ακόλουθα:

               (1)

               Στις 15 Νοεμβρίου 1999, το Συμβούλιο εξέδωσε την απόφαση 1999/730/ΚΕΠΠΑ (2) σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στην Καμπότζη.

               (2)

               Η απόφαση 1999/730/ΚΕΠΠΑ παρατάθηκε και τροποποιήθηκε τελευταία με την απόφαση 2004/792/ΚΕΠΠΑ.

               (3)

               Ορισμένοι τελικοί στόχοι δεν μπορούσαν να επιτευχθούν έως τις 15 Νοεμβρίου 2005, ημερομηνία κατά την οποία λήγει η ισχύς της απόφασης 1999/730/ΚΕΠΠΑ, και άλλοι, θα έπρεπε να οριστικοποιηθούν μετά την εν λόγω ημερομηνία. Το συγκεκριμένο πρόγραμμα είναι πολυετές.

               (4)

               Ως εκ τούτου, η απόφαση 1999/730/ΚΕΠΠΑ θα πρέπει να παραταθεί και να τροποποιηθεί,

         ΑΠΟΦΑΣΙΖΕΙ:
   Άρθρο 1
   Η απόφαση 1999/730/ΚΕΠΠΑ τροποποιείται ως εξής:

               α)

               Στο άρθρο 3 παράγραφος 1 το ποσό δημοσιονομικής αναφοράς «1 375 565 EUR» αντικαθίσταται από ποσό «600 000 EUR»·

               β)

               στο άρθρο 4 δεύτερο εδάφιο η ημερομηνία «15 Νοεμβρίου 2005» αντικαθίσταται από την ημερομηνία «15 Νοεμβρίου 2006»·

               γ)

               το άρθρο 5 διαγράφεται·

               δ)

               το παράρτημα αντικαθίσταται από το κείμενο που εμπεριέχεται στο παράρτημα της παρούσας απόφασης.

         Άρθρο 2
   Η παρούσα απόφαση παράγει αποτελέσματα από τις 16 Νοεμβρίου 2005.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 7 Νοεμβρίου 2005.

            Για το Συμβούλιο

            Ο Πρόεδρος

         J. STRAW

      (1)  ΕΕ L 191 της 19.7.2002, σ. 1.

      (2)  ΕΕ L 294 της 16.11.1999, σ. 5· απόφαση όπως τροποποιήθηκε τελευταία από την απόφαση 2004/901/ΚΕΠΠΑ (ΕΕ L 379 της 24.12.2004, σ. 111).

      ΠΑΡΑΡΤΗΜΑ

            «ΠΑΡΑΡΤΗΜΑ
            ΕΝΤΟΛΗ ΠΡΟΣ ΤΟΝ ΔΙΑΧΕΙΡΙΣΤΗ ΤΟΥ ΠΡΟΓΡΑΜΜΑΤΟΣ (2006)

                        1.

                        O διαχειριστής του προγράμματος, σε συνεργασία με τις ένοπλες δυνάμεις της Καμπότζης, συνεχίζει το έργο της καταγραφής και της διαχείρισης και ασφάλειας των αποθεμάτων όπλων, καθώς και της χάραξης πολιτικής, κατευθυντήριων γραμμών και πρακτικών στον τομέα αυτό. Προς τούτο, ο διαχειριστής του προγράμματος παρακολουθεί τα προγράμματα που εκτελέσθηκαν προηγουμένως στη στρατιωτική περιοχή 1 (Stung Treng), στη στρατιωτική περιοχή 2 (Kampong Cham), στη στρατιωτική περιοχή 3 (Kampong Speu), στη στρατιωτική περιοχή 4 (Siem Reap), στη στρατιωτική περιοχή 5 (Battambang), στην ειδική στρατιωτική περιοχή (Πνομ Πενχ) και στη Βασιλική Χωροφυλακή. Σε στενή συνεργασία με το υπουργείο Εθνικής Άμυνας, προβαίνει στη χάραξη και υλοποίηση ενός ακόμη προγράμματος για την ασφαλή αποθήκευση και καταγραφή των όπλων της Πολεμικής Αεροπορίας και του Ναυτικού. Το εν λόγω πρόγραμμα περιλαμβάνει την οικοδόμηση εγκαταστάσεων αποθήκευσης σε βραχυπρόθεσμη και μεσοπρόθεσμη βάση, την κατάρτιση του αρμόδιου προσωπικού όλων των βαθμίδων και την καταχώρηση όλων των όπλων στην κεντρική ηλεκτρονική βάση δεδομένων του υπουργείου Άμυνας. Το υλοποιούμενο πρόγραμμα θα περιλαμβάνει την υποστήριξη, με τη συνδρομή εμπειρογνωμόνων του τομέα, του κρατικού προγράμματος δημόσιων εκδηλώσεων για την καταστροφή των πλεοναζόντων στρατιωτικών όπλων και, όπου συντρέχει η περίπτωση, των συλλεγέντων και πλεοναζόντων όπλων που παραμένουν, ενδεχομένως, στην κατοχή του στρατού και των αστυνομικών δυνάμεων και δυνάμεων ασφαλείας.

                        2.

                        Εάν χρειάζεται, ο διαχειριστής του προγράμματος θα εξακολουθήσει να συμβουλεύει —και κατά περίπτωση να επικουρεί— την κυβέρνηση, τους διεθνείς οργανισμούς και τις τοπικές μη κυβερνητικές οργανώσεις για θέματα που αφορούν την ασφάλεια των όπλων και τις τρέχουσες και προηγούμενες δραστηριότητες του προγράμματος ASAC της ΕΕ.

                        3.

                        Ο διαχειριστής του προγράμματος μεριμνά ώστε να θεσπισθούν κατάλληλες διαδικασίες που θα εξασφαλίζουν την αποτελεσματική παρακολούθηση και αξιολόγηση των δραστηριοτήτων. Προς τούτο, επιζητεί την πλήρη συνεργασία με την κυβέρνηση της Καμπότζης και τις αστυνομικές δυνάμεις και τις δυνάμεις ασφαλείας.

                        4.

                        Μετά την ολοκλήρωση του προγράμματος για την ασφαλή αποθήκευση και καταγραφή των όπλων της Πολεμικής Αεροπορίας και του Ναυτικού, ο διαχειριστής του προγράμματος θα υλοποιήσει τα σχέδια που θα έχουν καταρτισθεί δυνάμει της εντολής προς το διαχειριστή του προγράμματος για το 2005 σχετικά με την οριστικοποίηση της καταγραφής και της διαχείρισης και ασφάλειας των αποθεμάτων όπλων καθώς και την περάτωση και εκκαθάριση του προγράμματος.»


title: Απόφαση EUPOL AFGHANISTAN/1/2008 της Επιτροπής Πολιτικής και Ασφάλειας, της 3ης Οκτωβρίου 2008 , σχετικά με το διορισμό του αρχηγού αποστολής της αστυνομικής αποστολής της Ευρωπαϊκής Ένωσης στο Αφγανιστάν (EUPOL AFGHANISTAN)

text:
               29.10.2008

               EL

               Επίσημη Εφημερίδα της Ευρωπαϊκής Ένωσης

               L 285/20

      ΑΠΌΦΑΣΗ EUPOL AFGHANISTAN/1/2008 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ

   της 3ης Οκτωβρίου 2008
   σχετικά με το διορισμό του αρχηγού αποστολής της αστυνομικής αποστολής της Ευρωπαϊκής Ένωσης στο Αφγανιστάν (EUPOL AFGHANISTAN)
   (2008/821/ΚΕΠΠΑ)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 25, τρίτη παράγραφος,
   την κοινή δράση 2007/369/ΚΕΠΠΑ του Συμβουλίου, της 30ής Μαΐου 2007, σχετικά με τη συγκρότηση αποστολής της Ευρωπαϊκής Ένωσης στο Αφγανιστάν (EUPOL AFGHANISTAN) (1), και ιδίως το άρθρο 10 παράγραφος 1,
   Εκτιμώντας τα ακόλουθα:

               (1)

               Σύμφωνα με το άρθρο 10 παράγραφος 1 της κοινής δράσης 2007/369/ΚΕΠΠΑ, το Συμβούλιο εξουσιοδοτεί την ΕΠΑ, να λαμβάνει τις σχετικές αποφάσεις σύμφωνα με το άρθρο 25 της συνθήκης, προκειμένου να ασκεί τον πολιτικό έλεγχο και τη στρατηγική διεύθυνση της αποστολής EUPOL AFGHANISTAN και, μεταξύ άλλων, να διορίζει αρχηγό αποστολής.

               (2)

               Με επιστολή της 14ης Αυγούστου 2008, ο αρχηγός της αποστολής ενημέρωσε την Επιτροπή ότι θα τερματίσει τη σύμβασή του στις 30 Σεπτεμβρίου 2008.

               (3)

               Ο Γενικός Γραμματέας/Ύπατος Εκπρόσωπος πρότεινε το διορισμό του κ. Kai VITTRUP ως αρχηγού της αποστολής EUPOL AFGHANISTAN,

         ΑΠΟΦΑΣΙΖΕΙ:
   Άρθρο 1
   Ο κ. Kai VITTRUP διορίζεται αρχηγός αποστολής της αστυνομικής αποστολής της Ευρωπαϊκής Ένωσης στο Αφγανιστάν (EUPOL AFGHANISTAN) από τις 16 Οκτωβρίου 2008.
   Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Βρυξέλλες, 3 Οκτωβρίου 2008.

            Για την Επιτροπή Πολιτικής και Ασφάλειας

            Η Πρόεδρος

         C. ROGER

      (1)  ΕΕ L 139 της 31.5.2007, σ. 33.


title: Απόφαση (ΕΕ) 2017/1602 του Ευρωπαϊκού Κοινοβουλίου, της 27ης Απριλίου 2017, σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2015, τμήμα I — Ευρωπαϊκό Κοινοβούλιο

text:
               29.9.2017

               EL

               Επίσημη Εφημερίδα της Ευρωπαϊκής Ένωσης

               L 252/1

         ΑΠΌΦΑΣΗ (ΕΕ) 2017/1602 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Απριλίου 2017
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2015, τμήμα I — Ευρωπαϊκό Κοινοβούλιο
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2015 (1),

               —

               έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2015 [COM(2016) 475 — C8-0270/2016] (2),

               —

               έχοντας υπόψη την έκθεση σχετικά με τη δημοσιονομική και χρηματοοικονομική διαχείριση για το οικονομικό έτος 2015, τμήμα I — Ευρωπαϊκό Κοινοβούλιο (3),

               —

               έχοντας υπόψη την ετήσια έκθεση του εσωτερικού ελεγκτή για το οικονομικό έτος 2015,

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2015, που συνοδεύεται από τις απαντήσεις των οργάνων (4),

               —

               έχοντας υπόψη τη δήλωση αξιοπιστίας (5) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2015, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 314 παράγραφος 10 και το άρθρο 318 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (6), και ιδίως τα άρθρα 164, 165 και 166,

               —

               έχοντας υπόψη την απόφαση του Προεδρείου, της 16ης Ιουνίου 2014, σχετικά με τους εσωτερικούς κανόνες για την εκτέλεση του προϋπολογισμού του Ευρωπαϊκού Κοινοβουλίου (7), και ιδίως το άρθρο 22,

               —

               έχοντας υπόψη το άρθρο 94, το άρθρο 98 παράγραφος 3 και το παράρτημα IV του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A8-0153/2017),

               Α.

               λαμβάνοντας υπόψη ότι, στις 4 Ιουλίου 2016, ο πρόεδρος ενέκρινε τους λογαριασμούς του Κοινοβουλίου για το οικονομικό έτος 2015·

               Β.

               λαμβάνοντας υπόψη ότι ο γενικός γραμματέας, ως αρχικός κύριος διατάκτης, διαβεβαίωσε, στις 24 Ιουνίου 2016, ότι έχει την εύλογη βεβαιότητα ότι οι πόροι που διατέθηκαν για τον προϋπολογισμό του Κοινοβουλίου χρησιμοποιήθηκαν για τον προβλεπόμενο σκοπό σύμφωνα με τις αρχές της χρηστής δημοσιονομικής διαχείρισης και ότι οι εφαρμοσθείσες διαδικασίες ελέγχου παρέχουν τις αναγκαίες εγγυήσεις σχετικά με τη νομιμότητα και την κανονικότητα όλων των υποκειμένων πράξεων·

               Γ.

               λαμβάνοντας υπόψη ότι ο έλεγχος του Ελεγκτικού Συνεδρίου, στην ειδική αποτίμηση των διοικητικών και λοιπών δαπανών του 2015, δεν εντόπισε σοβαρές αδυναμίες στις εξετασθείσες ετήσιες εκθέσεις δραστηριοτήτων και στα εξετασθέντα συστήματα εσωτερικού ελέγχου των θεσμικών οργάνων και λοιπών οργανισμών που προβλέπονται από τον κανονισμό (ΕΕ, Ευρατόμ) αριθ. 966/2012·

               Δ.

               λαμβάνοντας υπόψη ότι το άρθρο 166 παράγραφος 1 του κανονισμού (ΕΕ, Ευρατόμ) αριθ. 966/2012 ορίζει ότι όλα τα θεσμικά όργανα της Ένωσης καταβάλλουν κάθε προσπάθεια για να δώσουν συνέχεια στις παρατηρήσεις που συνοδεύουν την απόφαση του Ευρωπαϊκού Κοινοβουλίου περί απαλλαγής·

               1.

               χορηγεί απαλλαγή στον Πρόεδρό του όσον αφορά την εκτέλεση του προϋπολογισμού του Ευρωπαϊκού Κοινοβουλίου για το οικονομικό έτος 2015·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Antonio TAJANI

            Ο Γενικός Γραμματέας

         Klaus WELLE

      (1)  ΕΕ L 69 της 13.3.2015.

      (2)  ΕΕ C 380 της 14.10.2016, σ. 1.

      (3)  ΕΕ C 354 της 27.9.2016, σ. 1.

      (4)  ΕΕ C 375 της 13.10.2016, σ. 1.

      (5)  ΕΕ C 375 της 13.10.2016, σ. 10.

      (6)  ΕΕ L 298 της 26.10.2012, σ. 1.

      (7)  PE 422.541/Bur.


title: Απόφαση του Προεδρείου του Ευρωπαϊκού Κοινοβουλίου, της 1ης Ιουλίου 2013 για την τροποποίηση των Μέτρων Εφαρμογής του Καθεστώτος των Βουλευτών του Ευρωπαϊκού Κοινοβουλίου

text:
               5.7.2013

               EL

               Επίσημη Εφημερίδα της Ευρωπαϊκής Ένωσης

               C 194/6

         ΑΠΌΦΑΣΗ ΤΟΥ ΠΡΟΕΔΡΕΊΟΥ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ,
   της 1ης Ιουλίου 2013
   για την τροποποίηση των Μέτρων Εφαρμογής του Καθεστώτος των Βουλευτών του Ευρωπαϊκού Κοινοβουλίου
   2013/C 194/02
   ΤΟ ΠΡΟΕΔΡΕΙΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 223 παράγραφος 2,
   Έχοντας υπόψη τη Συνθήκη σχετικά με την προσχώρηση της Δημοκρατίας της Κροατίας στην Ευρωπαϊκή Ένωση,
   Έχοντας υπόψη το Καθεστώς των Βουλευτών του Ευρωπαϊκού Κοινοβουλίου (1),
   Έχοντας υπόψη τα άρθρα 8 και 23 του Κανονισμού του Ευρωπαϊκού Κοινοβουλίου,
   Εκτιμώντας τα εξής:

               (1)

               Σύμφωνα με τη Συνθήκη σχετικά με την προσχώρηση της Δημοκρατίας της Κροατίας στην Ευρωπαϊκή Ένωση, η τελευταία θα αποτελεί κράτος μέλος της Ευρωπαϊκής Ένωσης από την 1η Ιουλίου 2013. Από την ημερομηνία αυτή, οι Κροάτες βουλευτές θα συμμετέχουν στο Ευρωπαϊκό Κοινοβούλιο. Είναι επομένως απαραίτητο να τροποποιηθεί το άρθρο 23 παράγραφος 1 στοιχείο β) των Μέτρων Εφαρμογής του Καθεστώτος των Βουλευτών του Ευρωπαϊκού Κοινοβουλίου (2) («τα Μέτρα Εφαρμογής») σχετικά με τα έξοδα ταξιδίου που πραγματοποιούνται στο κράτος μέλος εκλογής προκειμένου να ληφθούν υπόψη οι νέοι Κροάτες βουλευτές του Ευρωπαϊκού Κοινοβουλίου.

               (2)

               Τα ταξίδια με αυτοκίνητο στο κράτος μέλος εκλογής περιορίζονται ετησίως σε ορισμένο αριθμό χιλιομέτρων με βάση το μέγεθος του οικείου κράτους μέλους. Λαμβάνοντας υπόψη ότι η έκταση της Κροατίας είναι 56 542 km2, έκαστος Κροάτης βουλευτής δικαιούται 8 000 χλμ ετησίως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 23 παράγραφος 1 στοιχείο β) των Μέτρων Εφαρμογής, η τρίτη περίπτωση αντικαθίσταται από το ακόλουθο κείμενο:

               «—

               8 000 χλμ. για τους βουλευτές που εκλέγονται στο Βέλγιο, στη Δανία, στην Εσθονία, στην Κροατία, στην Κύπρο, στη Λετονία, στη Λιθουανία, στο Λουξεμβούργο, στη Μάλτα, στις Κάτω Χώρες ή στη Σλοβενία.».

         Άρθρο 2
   1.   Η παρούσα απόφαση αρχίζει να ισχύει την επομένη της ημέρας δημοσίευσής της στην Επίσημη Εφημερίδα της Ευρωπαϊκής Ένωσης.
   2.   Η παρούσα απόφαση εφαρμόζεται από την 1η Ιουλίου 2013.

      (1)  Απόφαση 2005/684/ΕΚ, Ευρατόμ του Ευρωπαϊκού Κοινοβουλίου της 28ης Σεπτεμβρίου 2005 για τη θέσπιση του καθεστώτος των βουλευτών του Ευρωπαϊκού Κοινοβουλίου (ΕΕ L 262 της 7.10.2005, σ. 1).

      (2)  Απόφαση του Προεδρείου του Ευρωπαϊκού Κοινοβουλίου, της 19ης Μαΐου και 9ης Ιουλίου 2008, σχετικά με τα μέτρα εφαρμογής του καθεστώτος των βουλευτών του Ευρωπαϊκού Κοινοβουλίου (ΕΕ C 159 της 13.7.2009, σ. 1).


title: Αποφαση του Συμβουλιου, της 25ης Μαΐου 2009 , περί διορισμού τακτικών μελών και ενός αναπληρωματικού μέλους από τη Μάλτα στη Συμβουλευτική Επιτροπή για την ελεύθερη κυκλοφορία των εργαζομένων

text:
               3.6.2009

               EL

               Επίσημη Εφημερίδα της Ευρωπαϊκής Ένωσης

               C 123/11

      ΑΠΟΦΑΣΗ ΤΟΥ ΣΥΜΒΟΥΛΙΟΥ

   της 25ης Μαΐου 2009
   περί διορισμού τακτικών μελών και ενός αναπληρωματικού μέλους από τη Μάλτα στη Συμβουλευτική Επιτροπή για την ελεύθερη κυκλοφορία των εργαζομένων
   2009/C 123/05
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τον κανονισμό (ΕΟΚ) αριθ. 1612/68 του Συμβουλίου, της 15ης Οκτωβρίου 1968, περί της ελεύθερης κυκλοφορίας των εργαζομένων στο εσωτερικό της Κοινότητας (1), και ειδικότερα τα άρθρα 26 και 27,
   τις καταστάσεις υποψηφιοτήτων τις οποίες έχουν υποβάλει στο Συμβούλιο οι κυβερνήσεις των κρατών μελών,
   Εκτιμώντας τα ακόλουθα:

               (1)

               με την απόφασή του της 25ης Σεπτεμβρίου 2008 (2), το Συμβούλιο διόρισε τα τακτικά και αναπληρωματικά μέλη της Συμβουλευτικής Επιτροπής για την ελεύθερη κυκλοφορία των εργαζομένων, για το διάστημα από 25 Σεπτεμβρίου 2008 έως 24 Σεπτεμβρίου 2010, με εξαίρεση ορισμένα μέλη, μεταξύ των οποίων τα τακτικά και αναπληρωματικά μέλη από τη Μάλτα στην κατηγορία των εκπροσώπων των κυβερνήσεων·

               (2)

               η κυβέρνηση της Μάλτας υπέβαλε υποψηφιότητες για ορισμένες κενές θέσεις,

         ΑΠΟΦΑΣΙΖΕΙ:
   Άρθρο μόνο
   Διορίζονται ως τακτικά μέλη και ως αναπληρωματικό μέλος της Συμβουλευτικής Επιτροπής για την ελεύθερη κυκλοφορία των εργαζομένων, για την περίοδο έως τις 24 Σεπτεμβρίου 2010:

      ΕΚΠΡΟΣΩΠΟΙ ΤΩΝ ΚΥΒΕΡΝΗΣΕΩΝ

               Χώρα

               Τακτικά μέλη

               Αναπληρωματικά μέλη

               Μάλτα

               κ. Joseph MIZZI
               κα Josephine FARRUGIA

               κ. Anthony BUTTIGIEG

      Βρυξέλλες, 25 Μαΐου 2009.

            Για το Συμβούλιο

            Ο Πρόεδρος

         J. ŠEBESTA

      (1)  ΕΕ L 257 της 18.10.1968, σ. 2.

      (2)  ΕΕ C 253 της 4.10.2008, σ. 7.


title: Απόφαση 2010/16/ΚΕΠΠΑ/ΔΕΥ του Συμβουλίου, της 30ής Νοεμβρίου 2009 , για την υπογραφή, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και των Ηνωμένων Πολιτειών της Αμερικής σχετικά με την επεξεργασία και τη διαβίβαση στοιχείων μηνυμάτων χρηματοοικονομικής φύσεως από την Ευρωπαϊκή Ένωση στις Ηνωμένες Πολιτείες της Αμερικής για σκοπούς του Προγράμματος Παρακολούθησης της Χρηματοδότησης της Τρομοκρατίας

text:
               13.1.2010

               EL

               Επίσημη Εφημερίδα της Ευρωπαϊκής Ένωσης

               L 8/9

         ΑΠΌΦΑΣΗ 2010/16/ΚΕΠΠΑ/ΔΕΥ ΤΟΥ ΣΥΜΒΟΥΛΊΟΥ
   της 30ής Νοεμβρίου 2009
   για την υπογραφή, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και των Ηνωμένων Πολιτειών της Αμερικής σχετικά με την επεξεργασία και τη διαβίβαση στοιχείων μηνυμάτων χρηματοοικονομικής φύσεως από την Ευρωπαϊκή Ένωση στις Ηνωμένες Πολιτείες της Αμερικής για σκοπούς του Προγράμματος Παρακολούθησης της Χρηματοδότησης της Τρομοκρατίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως τα άρθρα 24 και 38,
   Εκτιμώντας τα ακόλουθα:

               (1)

               Στις 27 Ιουλίου 2009, το Συμβούλιο αποφάσισε να εξουσιοδοτήσει την προεδρία, επικουρούμενη από την Επιτροπή, να αρχίσει διαπραγματεύσεις για μια συμφωνία μεταξύ της Ευρωπαϊκής Ένωσης και των Ηνωμένων Πολιτειών της Αμερικής σχετικά με την επεξεργασία και τη διαβίβαση στοιχείων μηνυμάτων χρηματοοικονομικής φύσεως από την Ευρωπαϊκή Ένωση στις Ηνωμένες Πολιτείες της Αμερικής για σκοπούς του Προγράμματος Παρακολούθησης της Χρηματοδότησης της Τρομοκρατίας. Οι εν λόγω διαπραγματεύσεις υπήρξαν επιτυχείς και εκπονήθηκε σχέδιο συμφωνίας (εφεξής «η συμφωνία»).

               (2)

               Η συμφωνία είναι σημαντική για να εξασφαλισθεί ότι οι καθορισμένοι πάροχοι διεθνών υπηρεσιών ανταλλαγής μηνυμάτων πληρωμών καθιστούν διαθέσιμα στο Υπουργείο Οικονομικών των Ηνωμένων Πολιτειών της Αμερικής τα στοιχεία σχετικά με ανταλλαγές μηνυμάτων πληρωμών, τα οποία είναι αποθηκευμένα στο έδαφος της Ευρωπαϊκής Ένωσης και τα οποία είναι απαραίτητα για την πρόληψη και την καταπολέμηση της τρομοκρατίας και της χρηματοδότησής της, υπό τον όρο της αυστηρής συμμόρφωσης προς τα εχέγγυα όσον αφορά την ιδιωτική ζωή και την προστασία των προσωπικών δεδομένων.

               (3)

               Η συμφωνία θα πρέπει να υπογραφεί υπό την επιφύλαξη της σύναψής της, σε μεταγενέστερη ημερομηνία.

               (4)

               Η συμφωνία προβλέπει ότι θα εφαρμοσθεί προσωρινά από 1ης Φεβρουαρίου 2010. Τα κράτη μέλη θα πρέπει, επομένως, να ενεργοποιήσουν τις διατάξεις της από την ημερομηνία εκείνη σύμφωνα με το ισχύον εσωτερικό δίκαιο. Κατά τη στιγμή της υπογραφής της συμφωνίας, θα υπογραφεί δήλωση προς τούτο.

         ΑΠΟΦΑΣΙΖΕΙ:
   Άρθρο 1
   Η υπογραφή της συμφωνίας μεταξύ της Ευρωπαϊκής Ένωσης και των Ηνωμένων Πολιτειών της Αμερικής σχετικά με την επεξεργασία και τη διαβίβαση στοιχείων μηνυμάτων χρηματοοικονομικής φύσεως από την Ευρωπαϊκή Ένωση στις Ηνωμένες Πολιτείες της Αμερικής για σκοπούς του Προγράμματος Παρακολούθησης της Χρηματοδότησης της Τρομοκρατίας, εγκρίνεται εξ ονόματος της Ευρωπαϊκής Ένωσης, με την επιφύλαξη της σύναψης της εν λόγω συμφωνίας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία εξ ονόματος της Ευρωπαϊκής Ένωσης, με την επιφύλαξη της σύναψής της.
   Άρθρο 3
   Σύμφωνα με το άρθρο 15 της συμφωνίας, οι διατάξεις της συμφωνίας εφαρμόζονται προσωρινά από 1ης Φεβρουαρίου 2010 σύμφωνα με το ισχύον εσωτερικό δίκαιο, εκκρεμούσης της ενάρξεως ισχύος της. Η προσαρτώμενη δήλωση για την προσωρινή εφαρμογή πρέπει να υποβληθεί κατά τη στιγμή της υπογραφή της.

      Βρυξέλλες, 30 Νοεμβρίου 2009.

            Για το Συμβούλιο

            Η Πρόεδρος

         B. ASK

   ΠΑΡΑΡΤΗΜΑ

      Δήλωση εξ ονόματος της Ευρωπαϊκής Ένωσης κατά τη στιγμή της υπογραφής της συμφωνίας μεταξύ της Ευρωπαϊκής Ένωσης και των Ηνωμένων Πολιτειών της Αμερικής σχετικά με την επεξεργασία και τη διαβίβαση στοιχείων μηνυμάτων χρηματοοικονομικής φύσεως από την Ευρωπαϊκή Ένωση στις Ηνωμένες Πολιτείες της Αμερικής για σκοπούς του Προγράμματος Παρακολούθησης της Χρηματοδότησης της Τρομοκρατίας

         «Η παρούσα συμφωνία, μολονότι ούτε παρεκκλίνει από τη νομοθεσία της Ευρωπαϊκής Ένωσης ή των κρατών μελών της ούτε την τροποποιεί, θα εφαρμόζεται προσωρινά, εκκρεμούσης της έναρξης ισχύος της, από τα κράτη μέλη καλή την πίστει, στο πλαίσιο των ισχυουσών εθνικών νομοθετικών διατάξεών τους.»

    ---documentbreak---

               13.1.2010

               EL

               Επίσημη Εφημερίδα της Ευρωπαϊκής Ένωσης

               L 8/9

         ΜΕΤΑΦΡΑΣΗ
   ΣΥΜΦΩΝΙΑ
   μεταξύ της Ευρωπαϊκής Ενωσης και των Ηνωμένων Πολιτειών της Αμερικής σχετικά με την επεξεργασία και τη διαβίβαση στοιχείων μηνυμάτων χρηματοοικονομικής φύσεως από την Ευρωπαϊκη Ένωση στις Ηνωμένες Πολιτείες της Αμερικής για σκοπούς του Προγράμματος Παρακολούθησης της Χρηματοδότησης της Τρομοκρατίας
   Η ΕΥΡΩΠΑΪΚΗ ΕΝΩΣΗ,
   αφενός, και
   ΟΙ ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ,
   αφετέρου,
   αποκαλούμενες από κοινού «τα μέρη»,
   ΕΠΙΘΥΜΩΝΤΑΣ την πρόληψη και την καταπολέμηση της τρομοκρατίας και της χρηματοδότησής της, ιδίως μέσω της αμοιβαίας ανταλλαγής πληροφοριών, ως μέσο προστασίας των δημοκρατικών κοινωνιών και των κοινών αξιών, δικαιωμάτων και ελευθεριών αμφοτέρων·
   ΕΠΙΔΙΩΚΟΝΤΑΣ να βελτιώσουν και να τονώσουν τη συνεργασία μεταξύ των μερών με πνεύμα διατλαντικής εταιρικής σχέσης·
   ΥΠΕΝΘΥΜΙΖΟΝΤΑΣ τις συμβάσεις των Ηνωμένων Εθνών για την καταπολέμηση της τρομοκρατίας και της χρηματοδότησής της, και δε τις σχετικές αποφάσεις του Συμβουλίου Ασφαλείας των Ηνωμένων Εθνών στον τομέα της καταπολέμησης της τρομοκρατίας, και ιδίως την απόφαση του Συμβουλίου Ασφαλείας των Ηνωμένων Εθνών 1373 (2001)·
   ΑΝΑΓΝΩΡΙΖΟΝΤΑΣ ότι το Πρόγραμμα Παρακολούθησης της Χρηματοδότησης της Τρομοκρατίας («TFTP»), του Υπουργείου Οικονομικών των Ηνωμένων Πολιτειών («Υπουργείο Οικονομικών των ΗΠΑ») έχει συντελέσει στον εντοπισμό και τη σύλληψη τρομοκρατών και χρηματοδοτών τους, οδήγησε δε στη συλλογή πολλών σημαντικών στοιχείων τα οποία έχουν κοινοποιηθεί σε αρμόδιες αντιτρομοκρατικές αρχές σε ολόκληρο τον κόσμο, πράγμα που έχει ιδιαίτερη αξία για τα κράτη μέλη της Ευρωπαϊκής Ένωσης («κράτη μέλη»)·
   ΣΗΜΕΙΩΝΟΝΤΑΣ τη σημασία του TFTP για την πρόληψη και την καταπολέμηση της τρομοκρατίας και της χρηματοδότησής της στην Ευρωπαϊκή Ένωση και αλλού και τον σημαντικό ρόλο της Ευρωπαϊκής Ένωσης στο να εξασφαλισθεί ότι οι καθορισμένοι πάροχοι διεθνών υπηρεσιών ανταλλαγής μηνυμάτων πληρωμών καθιστούν διαθέσιμα τα αναγκαία για την πρόληψη και την καταπολέμηση της τρομοκρατίας στοιχεία σχετικά με ανταλλαγές μηνυμάτων πληρωμών, τα οποία είναι αποθηκευμένα στο έδαφος της Ευρωπαϊκής Ένωσης και τα οποία είναι απαραίτητα για την πρόληψη και την καταπολέμηση της τρομοκρατίας και της χρηματοδότησής της, υπό τον όρο της αυστηρής συμμόρφωσης προς τα εχέγγυα όσον αφορά την ιδιωτική ζωή και την προστασία των προσωπικών δεδομένων·
   ΣΚΕΠΤΟΜΕΝΕΣ το άρθρο 6 παράγραφος 2 της συνθήκης για την Ευρωπαϊκή Ένωση σχετικά με τον σεβασμό των θεμελιωδών δικαιωμάτων, τις αρχές της αναλογικότητας και της αναγκαιότητας όσον αφορά το δικαίωμα στον σεβασμό της ιδιωτικής ζωής και την προστασία των δεδομένων προσωπικού χαρακτήρα βάσει του άρθρου 8 παράγραφος 2 της Ευρωπαϊκής σύμβασης για την Προάσπιση των Δικαιωμάτων του Ανθρώπου και των Θεμελιωδών Ελευθεριών, της υπ’ αριθ. 108 σύμβασης του Συμβουλίου της Ευρώπης για την προστασία του ατόμου από την αυτοματοποιημένη επεξεργασία πληροφοριών προσωπικού χαρακτήρα, καθώς και των άρθρων 7 και 8 του Χάρτη Θεμελιωδών Δικαιωμάτων της Ευρωπαϊκής Ένωσης·
   ΥΠΟΓΡΑΜΜΙΖΟΝΤΑΣ τις κοινές αξίες που διέπουν την ιδιωτική ζωή και την προστασία των δεδομένων προσωπικού χαρακτήρα εντός της Ευρωπαϊκής Ένωσης και των Ηνωμένων Πολιτειών της Αμερικής («Ηνωμένες Πολιτείες»), συμπεριλαμβανομένης της σημασίας που αμφότερα τα μέρη αποδίδουν στην ορθή επεξεργασία και το δικαίωμα άσκησης ουσιαστικών ενδίκων μέσων κατά της αθέμιτης συμπεριφοράς κρατικών υπηρεσιών·
   ΣΗΜΕΙΩΝΟΝΤΑΣ τους αυστηρούς ελέγχους και τα εχέγγυα που χρησιμοποιεί το Υπουργείο Οικονομικών των ΗΠΑ για την επεξεργασία, τη χρήση και τη διάδοση των στοιχείων μηνυμάτων που αφορούν πληρωμές, δυνάμει του TFTP, όπως περιγράφεται στις δεσμεύσεις του Υπουργείου Οικονομικών των ΗΠΑ που δημοσιεύθηκαν στην Επίσημη Εφημερία της Ευρωπαϊκής Ένωσης στις 20 Ιουλίου 2007 και στο Ομοσπονδιακό Πρωτόκολλο των Ηνωμένων Πολιτειών στις 23 Οκτωβρίου 2007, οι οποίες αντικατοπτρίζουν και τη συνεχή συνεργασία μεταξύ των ΗΠΑ και της Ευρωπαϊκής Ένωσης στην καταπολέμηση της παγκόσμιας τρομοκρατίας·
   ΥΠΕΝΘΥΜΙΖΟΝΤΑΣ ότι προκειμένου να διασφαλίζεται η ουσιαστική άσκηση των δικαιωμάτων τους, όλα τα άτομα ασχέτως εθνικότητας μπορούν να υποβάλουν καταγγελία ενώπιον ανεξάρτητης αρχής προστασίας των δεδομένων ή άλλης παρεμφερούς αρχής, ανεξάρτητου και αμερόληπτου δικαστηρίου·
   ΣΚΕΠΤΟΜΕΝΕΣ ότι κατάλληλα μέσα διοικητικής ή δικαστικής επανόρθωσης είναι διαθέσιμα δυνάμει, μεταξύ άλλων, του νόμου των ΗΠΑ περί αθέμιτης επεξεργασίας δεδομένων προσωπικού χαρακτήρα, καθώς και δυνάμει του νόμου περί διοικητικών διαδικασιών (Administrative Procedure Act) του 1946 (5 U.S.C. 701 κ.ε.), του νόμου περί γενικών επιθεωρητών (Inspector General Act) του 1978 (5 U.S.C. Αpp.), του νόμου του 2007 για την εφαρμογή των συστάσεων της Επιτροπής της 11ης Σεπτεμβρίου (Implementing Recommendations of the 9/11 Commission Act) (5 U.S.C. 2000ee κ.ε.), του νόμου περί ηλεκτρονικής απάτης και κατάχρησης (Computer Fraud and Abuse Act) (18 U.S.C. 1030), και του νόμου περί ελευθερίας των πληροφοριών (Freedom of Information Act) (5 U.S.C. 552), όπως έχουν τροποποιηθεί, μεταξύ άλλων·
   ΥΠΕΝΘΥΜΙΖΟΝΤΑΣ ότι, εντός της Ευρωπαϊκής Ένωσης, προβλέπεται διά νόμου η ενημέρωση των πελατών των χρηματοπιστωτικών ιδρυμάτων και των παρόχων υπηρεσιών ανταλλαγής μηνυμάτων που αφορούν πληρωμές, σύμφωνα με την οποία τα δεδομένα προσωπικού χαρακτήρα που περιλαμβάνονται σε αρχεία χρηματοοικονομικών συναλλαγών δύνανται να διαβιβάζονται προς τις κρατικές αρχές των κρατών μελών ή τρίτων χωρών προκειμένου για τους σκοπούς της επιβολής της εφαρμογής του νόμου·
   ΔΙΑΒΕΒΑΙΩΝΟΝΤΑΣ ότι η παρούσα συμφωνία δεν συνιστά προηγούμενο για οιεσδήποτε μελλοντικές συμφωνίες μεταξύ των Ηνωμένων Πολιτειών της Αμερικής και της Ευρωπαϊκής Ένωσης, ή μεταξύ ενός των μερών και οιουδήποτε άλλου κράτους, όσον αφορά τόσο την επεξεργασία και τη διαβίβαση είτε στοιχείων μηνυμάτων που αφορούν πληρωμές είτε κάθε άλλου είδους δεδομένων, όσο και την προστασία των δεδομένων·
   ΑΝΑΓΝΩΡΙΖΟΝΤΑΣ ότι η παρούσα συμφωνία δεν συνιστά παρέκκλιση από τις εξουσίες που έχουν απονεμηθεί στις αρχές προστασίας δεδομένων των κρατών μελών για την προστασία των ατόμων από την επεξεργασία των δεδομένων προσωπικού χαρακτήρα που τα αφορούν· και
   ΕΠΙΒΕΒΑΙΩΝΟΝΤΑΣ προς τούτοις ότι η παρούσα συμφωνία δεν θίγει άλλες συμφωνίες ή διακανονισμούς επιβολής της εφαρμογής του νόμου ή ανταλλαγής πληροφοριών μεταξύ των μερών ή μεταξύ των Ηνωμένων Πολιτειών και κρατών μελών,
   ΣΥΜΦΩΝΟΥΝ ΤΑ ΑΚΟΛΟΥΘΑ:
   Άρθρο 1
   Σκοπός της συμφωνίας
   1.   Σκοπός της παρούσας συμφωνίας είναι να εξασφαλισθεί ότι, με πλήρη σεβασμό της ιδιωτικής ζωής, της προστασίας των δεδομένων προσωπικού χαρακτήρα και των λοιπών όρων της παρούσας συμφωνίας:

               α)

               μηνύματα χρηματοοικονομικής φύσεως που αφορούν πληρωμές και συναφή δεδομένα τα οποία είναι αποθηκευμένα εντός του εδάφους της Ευρωπαϊκής Ένωσης και τα οποία έχουν στην κατοχή τους οι από κοινού οριζόμενοι βάσει της παρούσας συμφωνίας πάροχοι διεθνών υπηρεσιών ανταλλαγής μηνυμάτων πληρωμών, τίθενται στη διάθεση του Υπουργείου Οικονομικών των ΗΠΑ, κατόπιν αιτήματός του, για σκοπούς πρόληψης, διερεύνησης ανίχνευσης ή δίωξης της τρομοκρατίας ή της χρηματοδότησής της· και

               β)

               οι συναφείς πληροφορίες που αποκτώνται μέσω του ΤFTP τίθενται στη διάθεση των αρχών επιβολής του νόμου, δημόσιας ασφάλειας ή αντιτρομοκρατίας των κρατών μελών, ή της Ευρωπόλ ή της Εurojust, με σκοπό την πρόληψη, διερεύνηση, ανίχνευση ή δίωξη της τρομοκρατίας ή της χρηματοδότησης της τρομοκρατίας.

         2.   Οι Ηνωμένες Πολιτείες της Αμερικής, η Ευρωπαϊκή Ένωση και τα κράτη μέλη της λαμβάνουν όλα τα αναγκαία και ενδεδειγμένα μέτρα στα πλαίσια των αρμοδιοτήτων τους για να εφαρμόσουν τις διατάξεις και να επιτύχουν τον σκοπό της παρούσας συμφωνίας.
   Άρθρο 2
   Πεδίο εφαρμογής
   Συμπεριφορά που σχετίζεται με τρομοκρατία ή με χρηματοδότηση της τρομοκρατίας
   Η παρούσα συμφωνία εφαρμόζεται στην απόκτηση και χρησιμοποίηση της ανταλλαγής μηνυμάτων οικονομικής φύσεως που αφορούν πληρωμές και των συναφών δεδομένων προκειμένου για την πρόληψη, τη διερεύνηση, την ανίχνευση ή τη δίωξη:

               α)

               πράξεων προσώπου ή οντότητας που ενέχουν την άσκηση βίας ή είναι άλλως επικίνδυνες για την ανθρώπινη ζωή ή δημιουργούν κίνδυνο ζημιών για περιουσία ή υποδομές, και οι οποίες, λόγω του χαρακτήρα τους και του εκάστοτε πλαισίου, κρίνεται εύλογα ότι διαπράττονται με σκοπό:

                           i)

                           τον εκφοβισμό ή την επιβολή εξαναγκασμού στον άμαχο πληθυσμό·

                           ii)

                           τον εκφοβισμό, την εξώθηση ή τον εξαναγκασμό μιας κυβέρνησης ή ενός διεθνούς οργανισμού προκειμένου να προβεί σε ή να απόσχει από μια ενέργεια· ή

                           iii)

                           τη σοβαρή αποσταθεροποίηση ή την καταστροφή των θεμελιωδών πολιτικών, συνταγματικών, οικονομικών ή κοινωνικών δομών μιας χώρας ή ενός διεθνούς οργανισμού·

               β)

               πρόσωπο ή οντότητα που επικουρούν, χρηματοδοτούν ή παρέχουν οικονομική, υλική ή τεχνολογική υποστήριξη, ή οικονομικές ή άλλες υπηρεσίες σε πράξεις περιγραφόμενες στο εδάφιο α)· ή

               γ)

               πρόσωπο ή οντότητα που βοηθούν, υποθάλπουν ή επιχειρούν πράξεις περιγραφόμενες στα εδάφια α) ή β).

         Άρθρο 3
   Εξασφάλιση της παροχής πληροφοριών από καθορισμένους παρόχους
   Η Ευρωπαϊκή Ένωση εξασφαλίζει, σύμφωνα με την παρούσα συμφωνία, ότι οι οντότητες τις οποίες ορίζουν από κοινού τα μέρη δυνάμει της παρούσας συμφωνίας ως παρόχους διεθνών υπηρεσιών ανταλλαγής μηνυμάτων οικονομικής φύσεως που αφορούν πληρωμές («καθορισμένοι πάροχοι») θέτουν στη διάθεση του Υπουργείου Οικονομικών των ΗΠΑ τα αιτούμενα οικονομικής φύσεως μηνύματα που αφορούν πληρωμές και συναφή δεδομένα, για σκοπούς πρόληψης, διερεύνησης, ανίχνευσης ή δίωξης της τρομοκρατίας ή της χρηματοδότησής της («παρεχόμενα δεδομένα»).
   Άρθρο 4
   Αιτήσεις των ΗΠΑ για την απόκτηση δεδομένων από καθορισμένους παρόχους
   1.   Σύμφωνα με το άρθρο 8 της συμφωνίας περί αμοιβαίας δικαστικής συνδρομής μεταξύ της Ευρωπαϊκής Ένωσης και των Ηνωμένων Πολιτειών της Αμερικής, η οποία υπεγράφη στην Ουάσιγκτον στις 25 Ιουνίου του 2003, και τη σχετική διμερή νομοθετική πράξη περί αμοιβαίας δικαστικής συνδρομής μεταξύ των Ηνωμένων Πολιτειών της Αμερικής και του κράτους μέλους στο οποίο έχει τη βάση του ή αποθηκεύει τα ζητούμενα δεδομένα ο καθορισμένος πάροχος, το Υπουργείο Οικονομικών των ΗΠΑ εκδίδει αίτηση σχετική με τρέχουσα έρευνα που αφορά συγκεκριμένη συμπεριφορά, όπως προβλέπεται από το άρθρο 2, η οποία έλαβε χώρα, ή σε περίπτωση που βάσει προϋπαρχουσών πληροφοριών ή αποδεικτικών στοιχείων υπάρχουν λόγοι να πιστεύεται ότι μπορεί να έλαβε χώρα. Για τον σκοπό αυτό, το Υπουργείο Οικονομικών των ΗΠΑ θεωρείται ως διοικητική αρχή στην οποία παρέχεται συνδρομή.
   2.   Η αίτηση προσδιορίζει με τον σαφέστερο δυνατό τρόπο τα στοιχεία που έχει αποθηκευμένα ο καθορισμένος πάροχος εντός του εδάφους της Ευρωπαϊκής Ένωσης, τα οποία είναι αναγκαία για τον σκοπό αυτό. Τα δεδομένα μπορούν να συμπεριλαμβάνουν τον εντοπισμό πληροφοριών σχετικά με τον εντολέα ή/και τον αποδέκτη της συναλλαγής, μεταξύ των οποίων το όνομα, ο αριθμός λογαριασμού, η διεύθυνση, ο εθνικός αριθμός ταυτότητας και άλλα δεδομένα προσωπικού χαρακτήρα που αφορούν μηνύματα οικονομικής φύσεως.
   Η αίτηση τεκμηριώνει την ανάγκη για τα αιτούμενα δεδομένα και περιορίζεται στα απολύτως απαραίτητα ούτως ώστε να ελαχιστοποιείται ο όγκος των ζητούμενων δεδομένων, λαμβάνοντας δεόντως υπόψη γεωγραφικές αναλύσεις και αναλύσεις των απειλών και των ευάλωτων σημείων.
   3.   Η αίτηση διαβιβάζεται από το Υπουργείο Δικαιοσύνης των ΗΠΑ στην κεντρική αρχή του κράτους μέλους στο οποίο έχει τη βάση του ή αποθηκεύει τα αιτούμενα δεδομένα ο καθορισμένος πάροχος.
   4.   Οι Ηνωμένες Πολιτείες της Αμερικής διαβιβάζουν ταυτοχρόνως αντίγραφο της αίτησης στην κεντρική αρχή του άλλου κράτους μέλους. Οι Ηνωμένες Πολιτείες της Αμερικής διαβιβάζουν επίσης ταυτοχρόνως αντίγραφο της αίτησης στα εθνικά μέλη της Eurojust αυτών των κρατών μελών.
   5.   Αφ’ ης στιγμής παραλάβει την τεκμηριωμένη αίτηση σύμφωνα με την παράγραφο 2, η κεντρική αρχή του κράτους μέλους προς το οποίο απευθύνεται εξακριβώνει ότι η αίτηση είναι σύμφωνη με την παρούσα συμφωνία και τις ισχύουσες απαιτήσεις της διμερούς συμφωνίας αμοιβαίας νομικής συνδρομής. Εφόσον αυτό εξακριβωθεί, η αίτηση διαβιβάζεται στην αρμόδια αρχή για να εκτελεσθεί σύμφωνα με το δίκαιο του κράτους μέλους στο οποίο απευθύνεται η αίτηση.
   Αν η αίτηση διαβιβάστηκε στην κεντρική αρχή του κράτους μέλους στο οποίο έχει τη βάση του ο καθορισμένος πάροχος, το κράτος μέλος στο οποίο είναι αποθηκευμένα τα δεδομένα παρέχει συνδρομή για την εκτέλεση της αίτησης.
   Για την εκτέλεση του αιτούμενου μέτρου ακολουθείται διαδικασία επείγοντος.
   6.   Αν ο καθορισμένος πάροχος δεν είναι για τεχνικούς λόγους σε θέση να προσδιορίσει και να παράσχει τα συγκεκριμένα δεδομένα που ανταποκρίνονται στην αίτηση, όλα τα εν δυνάμει συναφή δεδομένα διαβιβάζονται συγκεντρωτικά, με την επιφύλαξη του άρθρου 5 παράγραφος 2, στην αρμόδια αρχή του κράτους μέλους στο οποίο απευθύνεται η αίτηση.
   7.   Τα δεδομένα διαβιβάζονται μεταξύ των καθορισμένων αρχών του κράτους μέλους στο οποίο απευθύνεται η αίτηση και των Ηνωμένων Πολιτειών της Αμερικής.
   8.   Η Ευρωπαϊκή Ένωση εξασφαλίζει ότι ο καθορισμένος πάροχος τηρεί λεπτομερές αρχείο όλων των δεδομένων που διαβιβάσθηκαν στην αρμόδια αρχή του κράτους μέλους στο οποίο απευθύνεται η αίτηση για τους σκοπούς της παρούσας συμφωνίας.
   9.   Τα δεδομένα που διαβιβάστηκαν νομότυπα βάσει της παρούσας διάταξης μπορούν να εξετάζονται για τους σκοπούς άλλων ερευνών που αφορούν τις μορφές συμπεριφοράς που αναφέρονται στο άρθρο 2, τηρουμένου πλήρως του άρθρου 5 της παρούσας συμφωνίας.
   Άρθρο 5
   Εγγυήσεις που εφαρμόζονται στην επεξεργασία των παρεχόμενων δεδομένων
   1.   Το Υπουργείο Οικονομικών των ΗΠΑ εξασφαλίζει ότι η επεξεργασία των παρεχόμενων δεδομένων γίνεται σύμφωνα με τις διατάξεις της παρούσας συμφωνίας.
   2.   Το ΤFTP δεν προσφεύγει σε εξόρυξη δεδομένων ή σε τυχόν άλλους τύπους αλγοριθμικής ή αυτόματης ανάλυσης προφίλ ή ηλεκτρονικού φίλτρου. Το Υπουργείο Οικονομικών των ΗΠΑ εξασφαλίζει την προστασία των δεδομένων προσωπικού χαρακτήρα βάσει των κάτωθι εγγυήσεων, οι οποίες εφαρμόζονται χωρίς διακρίσεις, ιδίως λόγω εθνικότητας ή χώρας διαμονής:

               α)

               η επεξεργασία των παρεχόμενων δεδομένων γίνεται αποκλειστικά για σκοπούς πρόληψης, διερεύνησης, ανίχνευσης ή δίωξης της τρομοκρατίας ή της χρηματοδότησής της·

               β)

               κάθε έρευνα παρεχόμενων δεδομένων βασίζεται σε προϋπάρχουσες πληροφορίες ή αποδεικτικά στοιχεία που καταδεικνύουν ότι το υποκείμενο της έρευνας έχει σύνδεσμο με την τρομοκρατία ή τη χρηματοδότησή της·

               γ)

               κάθε ατομική έρευνα παρεχομένων δεδομένων TFTP σχεδιάζεται αυστηρά για την κάθε συγκεκριμένη περίπτωση, τεκμηριώνει τον λόγο για τον οποίο κρίνεται ότι το υποκείμενο της έρευνας έχει σύνδεσμο με την τρομοκρατία ή τη χρηματοδότησή της, και υποβάλλεται συμπεριλαμβάνοντας τον σύνδεσμο με την τρομοκρατία ή τη χρηματοδότησή της, ο οποίος απαιτείται για να δρομολογηθεί η έρευνα·

               δ)

               τα παρεχόμενα δεδομένα φυλάσσονται σε ασφαλές φυσικό περιβάλλον, χωριστά από όλα τα άλλα δεδομένα, με υψηλού επιπέδου συστήματα και ελέγχους εισβολής προκειμένου να αποτρέπεται η μη εξουσιοδοτημένη πρόσβαση στα δεδομένα·

               ε)

               η πρόσβαση στα παρεχόμενα δεδομένα περιορίζεται αποκλειστικά στους αναλυτές που διεξάγουν έρευνες για την τρομοκρατία ή τη χρηματοδότησή της και στα πρόσωπα που συμμετέχουν στην τεχνική υποστήριξη, τη διαχείριση και την εποπτεία του TFΤΡ·

               στ)

               δεν παράγονται αντίγραφα των παρεχόμενων δεδομένων, πλην των εφεδρικών για την περίπτωση ανάκτησης μετά από καταστροφή·

               ζ)

               ουδεμία παραποίηση ή αλλοίωση των παρεχόμενων δεδομένων γίνεται, και ουδεμία προσθήκη σε αυτά, και δεν διασυνδέονται με οιαδήποτε άλλη βάση δεδομένων·

               η)

               μόνον οι πληροφορίες που αφορούν την τρομοκρατία οι αντλούμενες μέσω του TFTP βάσει της παρούσας συμφωνίας διαβιβάζονται σε αρχές επιβολής του νόμου, δημόσιας ασφάλειας ή αντιτρομοκρατίας των Ηνωμένων Πολιτειών της Αμερικής, της Ευρωπαϊκής Ένωσης ή τρίτων χωρών για τους σκοπούς της πρόληψης, διερεύνησης, ανίχνευσης ή δίωξης της τρομοκρατίας ή της χρηματοδότησής της·

               θ)

               καθ’ όλη τη διάρκεια ισχύος της παρούσας συμφωνίας, το Υπουργείο Οικονομικών των ΗΠΑ προβαίνει σε επισκόπηση ώστε να εντοπίζονται όλα τα μη χρησιμοποιημένα δεδομένα που δεν είναι πλέον απαραίτητα για την καταπολέμηση της τρομοκρατίας ή της χρηματοδότησής της. Όταν εντοπίζονται τέτοια δεδομένα, οι διαδικασίες για τη διαγραφή τους αρχίζουν εντός δύο μηνών από την ημερομηνία κατά την οποία εντοπίσθηκαν και ολοκληρώνονται, το ταχύτερο δυνατόν, μετά από αυτήν αλλά οπωσδήποτε όχι αργότερα από 8 μήνες μετά τον εντοπισμό τους, πλην εκτάκτων περιστάσεων τεχνολογικής φύσεως·

               ι)

               εάν αποκαλυφθεί ότι διαβιβάσθηκαν μηνύματα για οικονομικής φύσεως δεδομένα που αφορούν πληρωμές τα οποία δεν είχαν ζητηθεί, το Υπουργείο Οικονομικών των ΗΠΑ απαλείφει αμέσως και διαρκώς τα δεδομένα αυτά και ενημερώνει σχετικά τον οικείο καθορισμένο πάροχο και την κεντρική αρχή του κράτους μέλους προς το οποίο απευθύνθηκε η αίτηση·

               ια)

               τηρουμένου του εδαφίου θ), όλα τα μη χρησιμοποιημένα δεδομένα που ελήφθησαν πριν από την 20ή Ιουλίου 2007 διαγράφονται το αργότερο πέντε χρόνια μετά από αυτή την ημερομηνία·

               ιβ)

               τηρουμένου του εδαφίου θ), όλα τα μη χρησιμοποιημένα δεδομένα που ελήφθησαν στις 20 Ιουλίου 2007 και μετά, διαγράφονται το αργότερο πέντε χρόνια μετά την παραλαβή τους· και

               ιγ)

               για πληροφορίες που αντλήθηκαν από παρεχόμενα δεδομένα, συμπεριλαμβανομένων πληροφοριών διαβιβαζόμενων δυνάμει του εδαφίου η), ισχύει η περίοδος διατήρησης που προβλέπεται για τη συγκεκριμένη κρατική αρχή σύμφωνα με τους ειδικούς της κανονισμούς και χρονοδιαγράμματα διατήρησης των αρχείων.

         Άρθρο 6
   Επάρκεια
   Υπό τον όρο της διαρκούς τήρησης των δεσμεύσεων όσον αφορά την ιδιωτική ζωή και την προστασία των δεδομένων προσωπικού χαρακτήρα, όπως προβλέπονται στην παρούσα συμφωνία, το Υπουργείο Οικονομικών των ΗΠΑ θεωρείται ότι εξασφαλίζει επαρκές επίπεδο προστασίας των δεδομένων για την επεξεργασία των μηνυμάτων που αφορούν πληρωμές και των συναφών στοιχείων, τα οποία η Ευρωπαϊκή Ένωση διαβιβάζει στις Ηνωμένες Πολιτείες της Αμερικής για σκοπούς της παρούσας συμφωνίας.
   Άρθρο 7
   Αυτεπάγγελτη παροχή πληροφοριών
   1.   Το Υπουργείο Οικονομικών των ΗΠΑ εξασφαλίζει τη δυνατότητα διάθεσης, μόλις αυτό είναι εφικτό, στις αρχές επιβολής του νόμου, δημόσιας ασφάλειας ή καταπολέμησης της τρομοκρατίας των ενδιαφερομένων κρατών μελών και, κατά περίπτωση, στην Ευρωπόλ εντός του πλαισίου της εντολής της, πληροφοριών που αντλούνται από το TFTP, οι οποίες μπορούν να συμβάλλουν στην πρόληψη, διερεύνηση, ανίχνευση ή δίωξη της τρομοκρατίας ή της χρηματοδότησής της στην Ευρωπαϊκή Ένωση. Κάθε συνακόλουθη πληροφορία που μπορεί να συμβάλλει στη διερεύνηση, στην πρόληψη, στην ανίχνευση ή στη δίωξη της τρομοκρατίας ή της χρηματοδότησής της εντός των Ηνωμένων Πολιτειών της Αμερικής επαναδιαβιβάζεται στις Ηνωμένες Πολιτείες της Αμερικής σε αμοιβαία βάση.
   2.   Προκειμένου να διευκολύνεται η αποτελεσματική ανταλλαγή πληροφοριών, η Ευρωπόλ μπορεί να ορίσει έναν αξιωματικό σύνδεσμο στο Υπουργείο Οικονομικών των ΗΠΑ. Τα μέρη αποφασίζουν από κοινού τις περαιτέρω λεπτομέρειες όσον αφορά το καθεστώς και τα καθήκοντα του αξιωματικού συνδέσμου.
   Άρθρο 8
   Αιτήσεις της ΕΕ για έρευνες TFTP
   Όταν η αρχή επιβολής του νόμου, δημόσιας ασφάλειας ή καταπολέμησης της τρομοκρατίας κράτους μέλους ή της Ευρωπόλ ή της Eurojust κρίνει ότι υπάρχει βάσιμος λόγος να πιστεύεται πως ένα πρόσωπο ή μια οντότητα έχει σύνδεσμο με την τρομοκρατία, όπως ορίζεται στα άρθρα 1 έως 4 της απόφασης-πλαίσιο 2002/475/ΔΕΥ του Συμβουλίου, όπως τροποποιήθηκε με την απόφαση-πλαίσιο 2008/919/ΔΕΥ του Συμβουλίου, η εν λόγω αρχή μπορούν να ζητήσει τη διεξαγωγή έρευνας για συναφείς πληροφορίες που έχουν αποκτηθεί μέσω του ΤFTP. Το Υπουργείο Οικονομικών των ΗΠΑ διεξάγει αμελλητί έρευνα κατά τα οριζόμενα στο άρθρο 5 και παρέχει τις σχετικές πληροφορίες σε απάντηση αυτών των αιτήσεων.
   Άρθρο 9
   Συνεργασία με μελλοντικό αντίστοιχο σύστημα της ΕΕ
   Σε περίπτωση που στην Ευρωπαϊκή Ένωση ή σε ένα ή πλείονα από τα κράτη μέλη της δημιουργηθεί και λειτουργεί σύστημα αντίστοιχο με το αμερικανικό TFTP, το οποίο απαιτεί να τίθενται στη διάθεση της Ευρωπαϊκής Ένωσης στοιχεία μηνυμάτων πληρωμών αποθηκευμένα στις Ηνωμένες Πολιτείες, το Υπουργείο Οικονομικών των ΗΠΑ δεσμεύεται να εξασφαλίσει καταλλήλως, στη βάση αμοιβαιότητας, δραστήρια συνεργασία οιωνδήποτε οικείων παρόχων διεθνών υπηρεσιών ανταλλαγής μηνυμάτων οικονομικής φύσεως που αφορούν πληρωμές, οι οποίοι έχουν τη βάση τους στις Ηνωμένες Πολιτείες της Αμερικής.
   Άρθρο 10
   Κοινή επανεξέταση
   1.   Τα μέρη επανεξετάζουν από κοινού, κατ’ αίτηση ενός των μερών και οπωσδήποτε μετά από έξι μήνες, την εφαρμογή της παρούσας συμφωνίας, ιδίως όσον αφορά τις διατάξεις της που διασφαλίζουν την ιδιωτική ζωή, την προστασία των δεδομένων προσωπικού χαρακτήρα και την αμοιβαιότητα. Η επανεξέταση περιλαμβάνει αξιολόγηση αναλογικότητας όσον αφορά τα παρεχόμενα δεδομένα, βάσει της αξίας τους για την πρόληψη, διερεύνηση, ανίχνευση ή δίωξη της τρομοκρατίας ή της χρηματοδότησής της.
   2.   Κατά την επανεξέταση, η Ευρωπαϊκή Ένωση εκπροσωπείται από την προεδρία του Συμβουλίου της Ευρωπαϊκής Ένωσης, την Ευρωπαϊκή Επιτροπή και δύο αντιπροσώπους των αρχών προστασίας των δεδομένων από κράτη μέλη, ένας τουλάχιστον εκ των οποίων θα προέρχεται από το κράτος μέλος στο οποίο έχει τη βάση του ο καθορισμένος πάροχος. Οι Ηνωμένες Πολιτείες της Αμερικής θα εκπροσωπούνται από το Υπουργείο Οικονομικών.
   3.   Για τους σκοπούς της επανεξέτασης, το Υπουργείο Οικονομικών των ΗΠΑ εξασφαλίζει πρόσβαση στη συναφή τεκμηρίωση, τα συστήματα και το προσωπικό, και δίδει ακριβή στοιχεία για τον αριθμό των μηνυμάτων περί χρηματοοικονομικών πληρωμών που ανοίχθηκαν, και τον αριθμό των περιπτώσεων στις οποίες διαβιβάστηκαν αμοιβαίως στοιχεία. Τα μέρη αποφασίζουν από κοινού τις πρακτικές λεπτομέρειες της επανεξέτασης.
   Άρθρο 11
   Ένδικα μέσα
   1.   Κάθε πρόσωπο δικαιούται να λαμβάνει, κατόπιν αιτήσεως υποβαλλομένης σε εύλογα διαστήματα, ελεύθερα και απεριόριστα, χωρίς υπερβολική καθυστέρηση ή δαπάνη, επιβεβαίωση από την οικεία αρχή προστασίας των δεδομένων ότι έγιναν όλες οι απαραίτητες εξακριβώσεις εντός της Ευρωπαϊκής Ένωσης ώστε να εξασφαλισθεί ότι τα τηρήθηκαν τα δικαιώματα της προστασίας των προσωπικών του δεδομένων σε συμμόρφωση με την παρούσα συμφωνία, και ιδίως εάν οιαδήποτε επεξεργασία των προσωπικών του δεδομένων έγινε κατά παράβαση της παρούσας συμφωνίας. Η άσκηση του δικαιώματος αυτού μπορεί να υπόκειται σε κάθε τυχόν αναγκαίο και αναλογικό μέτρο βάσει του εθνικού δικαίου, συν τοις άλλοις για να προστατευθεί η δημόσια ή η εθνική ασφάλεια, ή προκειμένου να μη θιγεί η πρόληψη, ανίχνευση, διερεύνηση ή δίωξη αδικημάτων, με τη δέουσα συνεκτίμηση των νομίμων συμφερόντων του ενδιαφερομένου.
   2.   Τα μέρη λαμβάνουν κάθε εύλογο μέτρο ώστε να εξασφαλίζεται ότι το Υπουργείο Οικονομικών των ΗΠΑ και το εκάστοτε κράτος μέλος ενημερώνουν αμέσως αλλήλους, εάν δε χρειαστεί διεξάγουν διαβουλεύσεις μεταξύ τους και με τα μέρη οσάκις θεωρήσουν ότι έγινε επεξεργασία δεδομένων προσωπικού χαρακτήρα κατά παράβαση της παρούσας συμφωνίας.
   3.   Κάθε πρόσωπο που θεωρεί ότι έγινε επεξεργασία των προσωπικών του δεδομένων κατά παράβαση της παρούσας συμφωνίας, δικαιούται να ασκήσει ουσιαστικά διοικητικά και ένδικα μέσα σύμφωνα με το δίκαιο της Ευρωπαϊκής Ένωσης, των κρατών μελών της και των Ηνωμένων Πολιτειών της Αμερικής αντιστοίχως.
   Άρθρο 12
   Διαβούλευση
   1.   Τα μέρη διαβουλεύονται προσηκόντως, ώστε να μπορεί να αξιοποιηθεί κατά το δυνατόν αποτελεσματικότερα η παρούσα συμφωνία, μεταξύ άλλων δε να διευκολύνεται η επίλυση κάθε τυχόν διαφοράς σχετικά με την ερμηνεία ή την εφαρμογή της.
   2.   Τα μέρη λαμβάνουν μέτρα ώστε να μην προκαλούν υπερβολικό φόρτο το ένα στο άλλο μέσω της εφαρμογής της παρούσας συμφωνίας. Εάν μολαταύτα ανακύψει υπέρογκος φόρτος, τα μέρη διαβουλεύονται αμέσως με σκοπό να διευκολύνουν την εφαρμογή της παρούσας συμφωνίας, λαμβάνοντας μεταξύ άλλων τα μέτρα που απαιτούνται για να μειωθεί ο υπάρχων και ο μελλοντικός φόρτος.
   3.   Σε περίπτωση που οποιοσδήποτε τρίτος, μεταξύ άλλων η αρχή άλλης χώρας, αμφισβητήσει ή προβάλει δικαστική αξίωση όσον αφορά οιαδήποτε πτυχή αποτελέσματος ή της εφαρμογής της παρούσας συμφωνίας τα μέρη προβαίνουν πάραυτα σε διαβούλευση.
   Άρθρο 13
   Μη παρέκκλιση
   Η παρούσα συμφωνία δεν αποτελεί παρέκκλιση από το δίκαιο των Ηνωμένων Πολιτειών της Αμερικής ή της Ευρωπαϊκής Ένωσης ή των κρατών μελών της, ούτε τροποποίηση του δικαίου αυτού. Η παρούσα συμφωνία δεν δημιουργεί ούτε παρέχει δικαιώματα ή πλεονεκτήματα σε κανένα άλλο ιδιωτικό ή δημόσιο πρόσωπο ή οντότητα.
   Άρθρο 14
   Καταγγελία
   1.   Κάθε μέρος δύναται να αναστείλει ή να καταγγείλει την παρούσα συμφωνία ανά πάσα στιγμή διά της διπλωματικής οδού. Η αναστολή παράγει αποτελέσματα δέκα (10) ημέρες από την ημερομηνία παραλαβής της σχετικής κοινοποίησης. Η καταγγελία παράγει αποτελέσματα τριάντα (30) ημέρες από την ημερομηνία παραλαβής της σχετικής κοινοποίησης.
   2.   Παρά την αναστολή ή την καταγγελία της παρούσας συμφωνίας, όλα τα στοιχεία που διαθέτει το Υπουργείο Οικονομικών των ΗΠΑ δυνάμει της παρούσας συμφωνίας εξακολουθούν να υφίστανται επεξεργασία σύμφωνα με την παρούσα συμφωνία.
   Άρθρο 15
   Τελικές διατάξεις
   1.   Η παρούσα συμφωνία αρχίζει να ισχύει την πρώτη ημέρα του μήνα που ακολουθεί την ημερομηνία κατά την οποία τα μέρη ανταλλάσσουν κοινοποιήσεις στις οποίες δηλώνουν ότι έχουν ολοκληρώσει τις σχετικές εσωτερικές τους διαδικασίες.
   2.   Η παρούσα συμφωνία εφαρμόζεται προσωρινά από 1ης Φεβρουαρίου 2010 έως την έναρξη ισχύος της, με την επιφύλαξη της παραγράφου 3.
   3.   Πλην προηγούμενης καταγγελίας σύμφωνα με το άρθρο 14 ή κατόπιν συμφωνίας των μερών, η παρούσα συμφωνία εκπνέει και παύει να παράγει αποτελέσματα την 31η Οκτωβρίου 2010.
   4.   Μόλις τεθεί σε ισχύ η συνθήκη της Λισαβόνας, τα μέρη μεριμνούν για τη σύναψη μακροχρόνιας συμφωνίας που θα διαδεχθεί την παρούσα συμφωνία.
   5.   Έγινε στις Βρυξέλλες, στις 30 Νοεμβρίου 2009, σε δύο πρωτότυπα, στην αγγλική γλώσσα. Η παρούσα συμφωνία συντάσσεται επίσης στη βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα. Κατόπιν εγκρίσεως αμφοτέρων των μερών, αυτές οι γλωσσικές εκδόσεις θεωρούνται εξίσου αυθεντικές.


title: Απόφαση της μόνιμης επιτροπής των κρατών ΕΖΕΣ αριθ. 5/2008/ME, της 4ης Δεκεμβρίου 2008 , για την τροποποίηση των αποφάσεων της μόνιμης επιτροπής αριθ. 5/2004/ΜΕ και αριθ. 1/2007/ΜΕ που θεσπίζουν αρχή επιμερισμού των δαπανών για τον χρηματοδοτικό μηχανισμό ΕΟΧ

text:
               12.3.2009

               EL

               Επίσημη Εφημερίδα της Ευρωπαϊκής Ένωσης

               L 67/93

      ΑΠΌΦΑΣΗ ΤΗΣ ΜΌΝΙΜΗΣ ΕΠΙΤΡΟΠΉΣ ΤΩΝ ΚΡΑΤΏΝ ΕΖΕΣ
   αριθ. 5/2008/ME
   της 4ης Δεκεμβρίου 2008
   για την τροποποίηση των αποφάσεων της μόνιμης επιτροπής αριθ. 5/2004/ΜΕ και αριθ. 1/2007/ΜΕ που θεσπίζουν αρχή επιμερισμού των δαπανών για τον χρηματοδοτικό μηχανισμό ΕΟΧ
   Η ΜΟΝΙΜΗ ΕΠΙΤΡΟΠΗ ΤΩΝ ΚΡΑΤΩΝ ΤΗΣ ΕΖΕΣ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, όπως έχει προσαρμοστεί με το πρωτόκολλο για την προσαρμογή της συμφωνίας για τον Ευρωπαϊκό Οικονομικό Χώρο, στο εξής αναφερόμενη ως συμφωνία για τον ΕΟΧ,
   το πρωτόκολλο 38α σχετικά με το χρηματοδοτικό μηχανισμό του ΕΟΧ που ενσωματώθηκε στη συμφωνία για τον ΕΟΧ με τη συμφωνία σχετικά με τη συμμετοχή της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στον Ευρωπαϊκό Οικονομικό Χώρο, και που τροποποιήθηκε με τη συμφωνία σχετικά με τη συμμετοχή της Βουλγαρίας και της Ρουμανίας στον Ευρωπαϊκό Οικονομικό Χώρο,
   την απόφαση της μόνιμης επιτροπής των κρατών της ΕΖΕΣ αριθ. 5/2004/ΜΕ της 23ης Σεπτεμβρίου 2004 η οποία θεσπίζει αρχή επιμερισμού των δαπανών για τον χρηματοδοτικό μηχανισμό ΕΟΧ,
   το γεγονός ότι το Λιχτενστάιν είναι πλέον σε θέση να υποβάλει τα δικά του επίσημα δεδομένα για το ακαθάριστο εγχώριο προϊόν (ΑΕΠ), με καθυστέρηση δύο ετών κανονικά,
   τις συστάσεις των επικεφαλής των εθνικών στατιστικών ινστιτούτων της 24ης Απριλίου 2008,
   ΕΞΕΔΩΣΕ ΤΗΝ ΑΚΟΛΟΥΘΗ ΑΠΟΦΑΣΗ:
   Άρθρο 1
   Το κείμενο του άρθρου 1 της απόφασης της μόνιμης επιτροπής αριθ. 1/2007/ΜΕ για την τροποποίηση της απόφασης της μόνιμης επιτροπής αριθ. 5/2004/ΜΕ η οποία θεσπίζει αρχή επιμερισμού των δαπανών για τον χρηματοδοτικό μηχανισμό ΕΟΧ, αντικαθίσταται από το ακόλουθο κείμενο:

      «Οι παράγραφοι 6 και 7 του παραρτήματος της απόφασης της μόνιμης επιτροπής των κρατών της ΕΖΕΣ αριθ. 5/2004/ΜΕ η οποία θεσπίζει αρχή επιμερισμού των δαπανών για τον χρηματοδοτικό μηχανισμό ΕΟΧ, αντικαθίστανται από το ακόλουθο κείμενο:

                     “6.

                     Τα δεδομένα για το ΑΕΠ στα οποία θα στηριχθούν οι συνεισφορές για ένα συγκεκριμένο έτος t εκδίδονται μέχρι την 1η Φεβρουαρίου του ιδίου έτους και αφορούν τα έτη t-2. Όταν τα δεδομένα για το ΑΕΠ που αφορούν τα έτη t-2 δεν είναι διαθέσιμα θα χρησιμοποιηθεί για το Λιχτενστάιν μια υποκατάστατη μεταβλητή που βασίζεται στα τελευταία διαθέσιμα δεδομένα για το ΑΕΠ (t-4) προσαρμοσμένα στο ρυθμό ανάπτυξης του Ελβετικού ΑΕΠ για τα έτη t-3 και t-2. Η μέθοδος αυτή υπόκειται σε αναθεώρηση εντός τριών ετών.” »

   Άρθρο 2
   Η παρούσα απόφαση τίθεται αμέσως σε ισχύ και εφαρμόζεται για το πέμπτο/τελευταίο τμήμα (2008/09).
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

      Βρυξέλλες, 4 Δεκεμβρίου 2008.

            Για τη Μόνιμη Επιτροπή

            Ο Πρόεδρος

         Η Α.Υ. Ο Πρίγκιπας Νικόλαος του ΛΙΧΤΕΝΣΤΑΪΝ

            Ο Γενικός Γραμματέας

         Kåre BRYN